Jokić nastavio seruju u pobedi Denvera – NovostiDana.rs\nIako na gostujućem terenu, već od starta utakmice Denver je poveo i demonstrirao zašto je Njujork, kao najslabiji tim lige, bio autsajder u ovom duelu.\nSrpski centar Nikola Jokić je predvodio tim ostvarivši novi dvostruki dvocifren rezultat sa 21 poenom, 17 skokova i pet asistencija, za 28 minuta igre.\nTim rezultatom je bio i najefikasniji igrač utakmice, a pratili su ga Džamal Marej sa 18 poena, Geri Heris dodao je 14, Monte Moris 13, a Vil Barton 12 poena i 8 skokova.\nU redovima Njujorka i Emanuel Mudiej je imao 21 poen ali samo 7 skokova, Kevin Noks je postigao 19 poena, a Mičel Robinson 16 sa 10 skokova. Mario Hezonja duel je završio sa 7 poena.\nOklahoma je u Kanadi pobedila Toronto 116:109, uprkos odličnoj igri Kavaji Lenarda koji je postigao 37 poena.\nOklahoma Siti je u Kanadi pobedila Toronto sa 116:109, uz 28. tripl-dabl u sezoni Rasela Vestbruka.\nVestbruk je meč završio sa 18 poena, 12 skokova i 13 asistencija, a Pol Džordž je bio najefikasniji šuter sa 28 poena. Denis Šruder je dodao 26, a Džeremi Grent 19.\nTorontu nije pomogla ni odlična partija Kavaja Lenarda koji je bio najefikasniji igrač meča sa 37 poena. Paskal Sijakam je ubacio 25, dok je Deni Grin imao 19.\nToronto je tokom tri četvrtine bio bolji rival, ali su gosti u finišu uspeli da preokrenu rezultat i dođu do pobede.\nOrlando je posle velike borbe i produžetka pobedio Memfis na svom parketu sa 123:119.\nMemfis je sve vreme bilo u vođstvu, u nekoliko navrata i dvocifrenom, a Orlando je samo dvaput uspevao da izjednači što im je bilo dovoljno da izbore produžetak a potom i pobedu.\nNajefikasniji u pobedničkom timu bio je Terens Ros sa 31 poenom, Evan Furnije dodao je 27, a Nikola Vučević 25.\nKod gostiju, Tajler Dorsi je ubacio 29 poena, dok je Jonas Valačijunas imao 23 poena i 24 skoka.\nLA Klipersi bili su bolji od Klivlenda u Ohaju sa 110:108 posle velikog preokreta. Kevin Lav je na 10 sekundi do kraja smanjio na 109:108, ali je pitanje pobednika na drugoj strani rešio Patrik Beverli jednim ubačenim bacanjem.\nKošarkaši Hjustona pobedili su San Antonio na svom terenu sa 111:105, a Džejms Harden je nastavio seriju odličnih igara ovaj put postigavši čak 61 poen čime je izjednačio rekord franšize u postignutim poenima na jednom meču.


Mandić: Marković bi u pakt sa Veseljijem, al se boji Srba – Borba\nMandić: Marković bi u pakt sa Veseljijem, al se boji Srba\nPoziv albanskog ekstremiste Kadrija Veseljija da lažna država Kosovo napravi pakt sa vlastima Crne Gore i Sjeverne Makedonije protiv Srbije potpuno je logična uzimajući u obzir da je režim Mila Đukanovića uradio sve što je mogao protiv Srbije i srpskog naroda, saopštio je Andrija Mandič, predsjednik Nove srpske demokratije.\nTa operacija se, kako navodi, zove okupljanje provjerenih i dokazanih srpskih neprijatelja pod jedan, velikoalbanski barjak.\n“I na nedavnoj konferenciji u Minhenu mnogi su učesnici mislili da je predsjednik DPS Milo Đukanović član albanske delegacije, jer je najviše vremena proveo sa albanskim političarima i njihovim lobistima. Nije nas iznenadilo da Vlada Crne Gore ne želi da učestvuje u Veseljijevom projektu, koji podrazumijeva i rat sa Srbijom, jer ih ne krasi neka srčanost, kao što je poznato, ali ne isključujemo mogućnost da nađu neki podmukli način da mu pomognu. Ratni sukobi su nepredvidivi, a poznati dezerteri iz crnogorskog režima nikada nisu bili skloni rizikovanju vlastite kože, navodi se u saopštenju.\nMada, Veseljijeva ekipa bi ih sa velikim zadovoljstvom gurnula u prve redove. Ovdašnji funkcioneri uglavnom su bili koncentrisani na neviteška, ali “pragmatična” ponašanja poput šverca, bahanalija, prevara i sl, o čemu ovih dana svjedoči i Duško Knežević.\n“Dok je Veselji 1999. godine pucao u naše vojnike, i za svoj cilj rizikovao vlastiti život, dotle su ovi iz vrha crnogorskog režima odrađivali manje riskantne zadatke za NATO, poput isključivanja vode i struje svojoj vojsci, postavljanja lokatora, usporavanja i onemogućavanja mobilizacije, i sl. Dakle, NATO je znao da izdaji skloni crnogorski režim mogu da angažuju samo za neke nevojničke, subverzivne aktivnosti, gdje nema previše rizika. Pored toga, crnogorski režim zna da bi učestvovanje u velikoalbanskom projektu zapalilo i plamen u Crnoj Gori, jer srpski narod koji ovdje živi, oduvijek je sklon viteškom držanju i ne bi sjedio skrštenih ruku. Mi, koji pripadamo srpskom narodu, dijelimo dobro i zlo sa sunarodnicima i naša je dužnost, kao što je bila i naših predaka, da podijelimo njegovu sudbino, kakva god bila, stoji u saopštenju.\nObjavljujemo imena privedenih: Uhapšeno šest lica, oduzeto oružje\nVesko K. komentariše 2 godine ago\nMa jasno, posebno se boji tebe.


BIRODI: Mere dogovorene u dijalogu ne sprečavaju Vučićevu funkcionersku kampanju - European Western Balkans\nBEOGRAD – Direktor BIRODI-ja Zoran Gavrilović upozorio je u analizi Nacrta Zaključka druge faze međustranačkog dijaloga da on ne sprečava funkcionersku kampanju predsednika Republike, a izrazio je i sumnju da će Privremeno nadzorno telo, koje se predlaže u dokumentu, biti oslobođeno uticaja vladajućih stranaka.\n“Ako bismo napravili analizu ko je profitirao, a ko ne u pregovaranju o primeni zakona, tj. „dogovornom pravu“, na prvom mestu „profitera“ je Aleksandar Vučić, koji je očuvao poluge lične vlasti očuvavši mogućnost da ima javnu i partijsku predsedničku funkciju, odnosno da sprovodi funkcionersku kampanju tokom i van izbora emitovanu do besmisla na TV Pink”, naveo je Gavrilović u analizi.\nProblematičan integritet Privremenog nadzornog tela\n„Autori Nacrta su zato predložili formiranje REM kopije, koja svojim nadležnostima se preklapa sa Nadzornim odborom, telom čiju nadležnosti i sastav su regulisane Zakonom o izboru narodnih poslanika članovi 99 i 100. Tako pored dva (nefunkcionalna) tela nastalo je i treće! Šta će se desiti kada o istoj stvari donosu razlitite odluke ili mišljenja ostaje da se vidi“, upozorio je Gavrilović u analizi objavljenoj na zvaničnoj stranici BIRODI-ja.\nAutori Nacrta su se, prema njegovim rečima, pobrinuli da on dodatno bude problematičan sa aspekta integriteta time što su predvideli da Telo osnuje Ministarstvo kulture i informisanja kao deo izvršne vlasti umesto Narodna skupštine.\nAutori Nacrta su REM-u dali mogućnost, navodi se u analizi, da u netransparetnom postupku „izabre“ šest članova Tela, koji će kao članovi Tela koje će nadzirati rad REM-a, koje je u to telo sam REM birao, što je, kako je ocenio, bazičan primer sukoba interesa.\nBIRODIizborni usloviMeđustranački dijalogPrivremeno nadzorno teloZoran Gavrilović


Pjongjang o lansiranju rakete: Od danas smo nepobedivi (foto) - Sputnjik Srbija\n20:23 04.07.2017 (osveženo 22:11 04.07.2017) Preuzmite kraći link\nUspešno lansiranje interkontinentalne balističke rakete „Hvason 14“ predstavlja poslednju fazu usavršavanja nuklearnih snaga Severne Koreje i demonstrira moć nepobedive snage zemlje i odbrambene industrije Džuče Koreje, saopšteno je iz Akademije severnokorejske nacionalne odbrane.\nKako se navodi, u pitanju je veliki događaj u istoriji Severne Koreje, za koji se ta zemlja izuzetno dugo pripremala.\n„Severna Koreja, kao velika nuklearna sila, u stanju je da napadne bilo koju tačku sveta i tako preseče sve moguće ucene nuklearnim ratom od strane SAD, ali i da zaštiti svet, kao i stabilnost Korejskog poluostrva“, ističe se u saopštenju.\nTestiranje je nadgledao i sam lider Severne Koreje Kim Džong Un, dodaje se.\nPodsetimo, Pjongjang je saopštio da je uspešno lansirao svoju prvu interkontinentalnu balističku raketu koja je dostigla visinu od 2.802 kilometara i da je letela 933 kilometara.\nTu činjenicu je potvrdio i Pentagon, saopštivši da je Severna Koreja zaista to i učinila, kao i da nijedna raketa koju je ispalio Pjongjang do sada nije prešla toliko rastojanje, što predstavlja pretnju za Aljasku.\nDžuče ideja je zvanična državna ideologija i celokupan politički sistem Severne Koreje, čiji je tvorac prvi predsednik te zemlje Kim Il Sung.\nRusija i Kina oštro upozorile i Severnu Koreju i SAD\nRusija sa zebnjom prati događaje na Korejskom poluostrvu\nlansiranje balističkih raketa, Severna Koreja


Gradonačelnik Jerinić se sastao sa zamjenikom ministra odbrane\nGradonačelnik Doboja Boris Jerinić sastao se danas sa zamjenikom ministra odbrane u Savjetu ministara Mirkom Okolićem, sa kojim je razgovarao o aktuelnoj situaciji izazvanom epidemijom korona virusa (COVID-19).\n6 Aprila, 2020 u Vijesti\nJedanaesta sjednica Gradskog štaba za vanredne situacije\nNa danas održanoj 11. sjednici Gradskog štaba za vanredne situacije Grada Doboja, članovi štaba upoznati su sa trenutnom epidimiološkom situacijom na teritoriji naše lokalne zajednice, Republike Srpske, te regiona.\n2 Aprila, 2020 u Vijesti\nDeseta sjednica Gradskog štaba za vanredne situacije\nDanas je održana deseta sjednica Gradskog štaba za vanredne situacije, na kojoj su se članovi štaba upoznali sa trenutnom epidemiološkom situacijom na području Doboja, Republike Srpske, Bosne i Hercegovine i regiona, kao i sa zaključcima Republičkog štaba za vanredne situacije koje su donesene na jedanaestoj sjednici održanoj 30. marta.\n31 Marta, 2020 u Vijesti\nGradonačelnik Doboja Boris Jerinić donio je Odluku o otvaranju računa za posebne namjene – donatorska sredstva, za finansiranje nabavke opreme i pomoć JZU Bolnica Sveti apostol Luka Doboj i JZU Dom zdravlja Doboj, a na osnovu Zaključka Gradskog štaba za vanredne situacije grada Doboj od 24. marta 2020. godine.\n26 Marta, 2020 u Vijesti\nGradonačelnik Boris Jerinić i Nenad Stevandić na sjednici Gradskog štaba za vanredne situacije.\nU Doboju je danas održana deveta sjednica Gradskog štaba za vanredne situacije kojoj je prisustovao predsjednik Tima za praćenje sprovođenja mjera Republičkog štaba Nenad Stevandić. Nakon što je u Doboju potvrđen prvi slučaj zaraze virusom korona, gradonačelnik Boris Jerinić je poručio da građani ostanu smireni i da nikoga ne osuđuju.\nSastanak gradonačelnika Doboja Borisa Jerinića sa saradnicima.\nGradski štab za vanredne situacije je na današnjoj telefonskoj sjednici naredbom uskladio rad apoteka sa zaključkom Republičkog štaba za vanredne situacije, koje će do 30. marta radnim danom raditi od 8.00 do 18.00 časova, a vikendom od 8.00 do 13.00 časova. Takođe, na današnjoj, osmoj sjednici Štaba za vanredne situacije Doboja određeno je da se paviljon nekadašnje kasarne u naselju Miljkovac koristi za smještaj lica za koja se utvrdi da su postupila suprotno mjerama kućne izolacije.\n24 Marta, 2020 u Vijesti\nNa danas održanoj sjednici Gradskog štaba za vanredne situacije, koja je održana prema najavi telefonskim putem, donesena je nova naredba o regulisanju radnog vremena koja se odnosi na radno vrijeme apoteka na području Grada Doboja, kojom se radno vrijeme zdravstvenih ustanova – apoteka ograničava na period od 08,00 do 18,00 časova.\nŠesta sjednica Gradskog štaba za vanredne situacije.\nGradonačelnik Doboja Boris Jerinić rekao je da su u skladu sa naredbom Republičkog štaba za vanredne situacije o uvođenju policijskog časa izvršene korekcije ograničenja radnog vremena sa 22.00 na 19.00 časova subjektima koji obavljaju određene djelatnosti.\n22 Marta, 2020 u Vijesti\nNa danas održanoj sjednici Gradskog štaba za vanredne situacije konstatovano je da u Doboju nema lica pozitivnih na virus korona, a pod nadzorom ih je 739, dok je 16 osoba izašlo iz nadzora.\n20 Marta, 2020 u Vijesti\nNaredba o proglašenju vanrednog stanja izazvanog pandemijom korona virusa (COVID-19) na teritoriji Grada Doboja, a u skladu sa zakonskim ovlaštenjima.


Košarkašice preko Duge do bega iz opasne zone - Ritam Grada - vesti Kragujevac\nPočetna Sport Košarkašice preko Duge do bega iz opasne zone\nKošarkašice preko Duge do bega iz opasne zone\nKragujevčanke su na gostovanju ekipi Kraljeva prethodnog vikenda pružile dobru igru u prvih dvadeset minuta susreta, ali je u nastavku utakmice do izražaja došla „duža klupa“ i iskustvo Kraljevčanki, koje su na kraju slavile ubedljivu pobedu od skoro trideset poena razlike.\nZa razliku od gostovanja u Kraljevu, Kragujevčanke u predstojeći duel sa šabačkom Dugom ulaze sa znatno većim izgledima za drugi trijumf u sezoni.\nEkipa iz Šapca, koja se po prvi put od svog osnivanja 2015. godine nadmeće u najjačem rangu takmičenja, upisala je samo jednu pobedu više u odnosu na kragujevački sastav u proteklom delu sezone. Košarkašice Duge su prvu pobedu u prvoligaškoj konkurenciji ostvarile već na premijeri, savladavši na svom parketu ekipu Kraljeva, a zatim su u 5. kolu uspele da iznenade ekipu Studenta, i to u sred Niša.\nŠabački tim u „Jezero“ stiže u oslabljenom sastavu, s obzirom da se nekolicina igračica još uvek nije oporavila od posledica infekcije virusom korona. Na sve to nadovezao se i neugodan poraz u susretu sa ekipom Vrbasa, koji je u izvesnoj meri zakomplikovao situaciju Šapčankama kada je u pitanju očuvanje prvoligaškog statusa.\nSa druge strane, među košarkašicama Radničkog provejava neskriven optimizam uoči subotnjeg duela. Izuzev Nede Vasović, sve ostale igračice su zdrave i spremne da u predstojećoj utakmici ostave i poslednji atom snage u želji da dođu do važnog trijumfa, koji bi Radničkom povećao izglede u borbi za opstanak u ligi.\n– Imamo visoka očekivanja pred utakmicu sa Dugom. Znamo da je u pitanju kvalitetna ekipa, debitant u Prvoj ligi Srbije, koja igra dobru košarku, ali smatram da smo nakon određenih promena u timu i dolaska Milice Inđić u ovom trenutku mi nešto bliži pobedi u predstojećem duelu. Prethodna utakmica u Kraljevu pokazala je da smo u stanju da pariramo najboljim ekipama u prvenstvu i ukoliko zadržimo ovakav nivo energije i rada na treninzima, sigurno će i rezultati u nastavku sezone biti mnogo bolji – smatra Marija Cvijović, mlada uzdanica kragujevačkog tima.\nU skladu sa važećim epidemiološkim merama na teritoriji Republike Srbije, utakmica između Radničkog i Duge biće odigrana bez prisustva publike.\nPrethodni članakMedijsko sklonište: Za informisanje nikad manji budžet\nSledeći članakVaterpolisti skidaju skalp i drugom „večitom“


SRBIN NAPRAVIO HAOS U AUSTRIJI Presreo devojku ispred kuće, pa je izbo nožem i DAVIO GOLIM RUKAMA\nČetrdesetsedmogodišnji Srbin uhapšen je zbog pokušaja ubistva bivše devojke (48) austrijskom gradu Cel am Ciler u pokrajini Tirol. Kako pišu lokalni mediji, on je u nedelju oko 17 sati svoju devojku izbo nožem, a zatim pokušao da je zadavi!\nBrutalni napad dogodio se kada je svađa ljubavnika kulminirala ispred kuće u kojoj je žena živela, usled čega je pomahnitali Srbin uzeo nož i počeo da ubada svoju devojku.\nPošto mu ni to nije bilo dovoljno, uhvatio ju je za vrat i pokušao da je zadavi.\nMeđutim, žena je uspela da se izbavi iz ruku monstruma, utrči u kuću i zaključa se u kupatilo.\nU panici je odatle uspela da pozove policiju u pomoć. Patrola koja je brzo stigla na lice mesta uhapsila je pomahnitalog nasilnika koji je i dalje bio na licu mesta.\nPrilikom hapšenja on je na sebi imao vidljive posekotine i ubodne rane opasne po život, zbog čega je prevezen u kliniku Švac gde je operisan.\nŽrtva je sa teškim povredama prebačena u bolnicu u Insbruku, a policija istražuje detalje i motiv zločina.


Najveći izvoznik Ziđin sa 626 miliona evra, pa HBIS i NIS – Krstarica\nTanjug 25. novembra 2021. 12:02\nBEOGRAD – Kompanije Srbija Ziđin Bor Koper sa 626,9 miliona i HBIS Grupa sa 619,6 miliona evra vrednim izvozom zauzele su prvo i drugo mesto na listi top 15 izvoznika u periodu januar-oktobar, objavilo je danas Ministarstvo finansija.\nTreću vrednost izvoza ostvarila je Naftna industrija Srbije sa 395,5 miliona evra, objavljeno je u prezentaciji Tekućim makroekonmskih kretanja.\nUkupan izvoz prvih 15 izvoznika iznosio je 4,4 milijardi evra.\nSa izvozom od 356,1 miliona evra na četvrtom mestu je pirotski Tigar Tyres, a izvoz od 301,2 miliona evra ostvario je Henkel Srbija.\nNa listi najvećih izvoznika slede Leoni iz Prokuplja sa 283 miliona evra, Yura iz Rače sa 262,1 miliona, kragujevačka FCA Srbija sa 255,7 miliona te Grundfos iz Inđije čiji je izvoz u ovom periodu bio vredan 200,6 miliona evra.\nMeđu najvećim izvoznicima su i HIP Petrohemija sa 193,6 miliona evra, Robert Bosć sa 190,5 miliona, borsko-brestovački Srbia Ziđin Majning sa 179 miliona, Hemofarm iz Vršca sa 175,8 miliona, te niški Filip Moris i pančevački ZF Srbija koji su izvezli u vrednosti od 169 miliona, odnosno 168,1 miliona evra.


Akcija čišćenja divljih deponija, koja će uz podršku Ministarstva zaštite životne sredine u narednih mesec dana biti sprovedena u 34 grada i opštine, počela je u Subotici, Novom Sadu, Čačku, Vršcu i opštinama Ćuprija, Gornji Milan, Tubanjark, Sokola Žitište, Lebane, Vladimirci, Plandište, Kula, Bojnik, Knić und Nova Varoš.\nResorno ministarstvo izdvojilo je ove godine 80 miliona dinara za podršku lokalnim samoupravama u rešavanju problema divljih deponija, dok je 20 miliona opredeljeno za postavljanje video nadzora na očišćenim lokacijama.\nMinistarka zaštite životne sredine Irena Vujović ističe da divlje deponije predstavljaju jedan od najvećih ekoloških problema u Srbiji i da država zajedno sa lokalnim samoupravama aktivno radi na njegovom rešavanju.\n„Neodgovorno i neadekvatno odlaganje otpada utiče na zagađenje vazduha, vode i zemljišta i stoga je izuzetno važno da podižemo svest građana da jedino zajedno možemo da se izborimo sa ovim velikim problemom. Ministarstvo će nastaviti da odvaja sredstva za ovu namenu kako bismo unapredili životnu sredinu, popravili kvalitet života i osigurali čistiju budućnost za naredne generacije”, rekla je Vujović, navodi se u saopštenju.\nMinistarka je podsetila da je uklanjanje smetlišta i divljih deponija nastavak akcije koju je ministarstvo u saradnji sa jedinicama lokalne samouprave pokrenulo prošle godine. Rezultat će, navela je, biti 700 očišćenih divljih deponija od ukupno 3.500, koliko se procenjuje da ih ima na teritoriji Srbije.\nসেশনজট নিরসন ও ক্লাস পরীক্ষার দাবিতে শিক্ষার্থীদের আন্দোলন আন্দোলন\nDenuncian que Marruecos prepara el entierro secreto de los inmigrantes de Melilla para ocultar pruebas\nCómo llega a la cumbre de Madrid la adhesión de Finlandia y Suecia a la OTAN\nEl martorellenc Mauro Ortega bat el rècord estatal de cub Rubik


BiH ima uslove za "Otvoreni Balkan", ali nema volje za povezivanje s regionom\nFoto: Arhiva | BiH ima uslove za "Otvoreni Balkan", ali nema volje za povezivanje s regionom\nDejan Šajinović 09.08.2021 08:00\nBANJALUKA - Bosna i Hercegovina ima gotovo sve potrebne preduslove da bi ušla u ideju "Otvoreni Balkan", koju su započeli Srbija i Albanija, a kasnije prihvatila Sjeverna Makedonija.\nPrimjera radi, nedavno je i Uprava za indirektno oporezivanje BiH digitalizovala svoje carinske poslove i nalazi se među najnaprednijim carinskim ispostavama u regionu. Naredni zadatak u "Otvorenom Balkanu" će biti digitalizacija i spajanje na centralni server svih graničnih robnih ispostava kako bi se stvorili uslovi za otvaranje granica za teretni saobraćaj. Prevozničke firme, primjera radi, žale se da njihovi kamioni i do 80 odsto vremena provedu na graničnim prelazima, što predstavlja gubitak novca, stvara gužve i poskupljuje robu koju konzumiraju građani. Osim toga, BiH je, zahvaljujući EU i donacijama drugih partnera, digitalizovala značajan dio svoje javne administracije. Putne i lične isprave BiH su među najnaprednijim ne samo u regionu, već i u Evropi, a "Otvoreni Balkan" predviđa slobodu putovanja, prebivališta i rada za državljane svih zemalja u regionu. BiH ima svu potrebnu tehničku infrastrukturu da ovaj novi režim primijeni, ali naša zemlja i dalje odbija da postane dio ove inicijative, iako bi ona donijela dobrobiti za sve građane.\nStaša Košarac, ministar spoljne trgovine i ekonomskih odnosa u Savjetu ministara, kaže da je "Otvoreni Balkan" šansa za BiH da ostvari bolju ekonomsku perspektivu.\nKošarac je naveo da je BiH na tržište CEFTA izvezla robe u vrijednosti 1,08 milijardi maraka, što je za 29,6 odsto više nego u prvih šest mjeseci prošle godine. "Naš najznačajniji partner po obimu razmjene je Srbija, na čije tržište smo izvezli robe u vrijednosti 732 miliona maraka, što predstavlja povećanje za 32 odsto u odnosu na prošlu godinu", naveo je Košarac.\nKako je istakao, "Otvoreni Balkan" bi automatski značio bolju ekonomsku perspektivu za BiH, imajući u vidu obim razmjene i nivo ekonomske saradnje.\n"Regionalna ekonomska zona će omogućiti olakšanu trgovinu robom i uslugama, kao i slobodno kretanje ljudi i kapitala, te doprinijeti većem ekonomskom rastu, smanjenju nezaposlenosti i privlačenju investicija", rekao je Košarac.\nPrilikom nedavnog neformalnog brifinga, "Nezavisnim" je u Regionalnom centru za saradnju, tijelu koje je formirano da bude facilitator stvaranja regionalnog zajedničkog tržišta, rečeno da će se Kosovo, ali i ostale zemlje koje ne žele da budu dio ove inicijative, uskoro suočiti s činjenicom da će ostati po strani i neće biti uključeno u najvažnije tokove, što se sada polako pokazuje u praksi.\nNaime, "Nezavisne" su juče prenijele izjavu Džejmsa O'Brajana, "oca" Dejtonskog sporazuma, koji je na panelu bliskom američkoj i njemačkoj administraciji upozorio da bi Zapad mogao napustiti dosadašnji model bezuslovne podrške svim šest zemalja zapadnog Balkana i da bi se mogao fokusirati da pomaže onim zemljama koje žele da sprovode u dijelo ideju o zajedničkom regionalnom tržištu, što bi trebalo da upali alarm i u BiH.


PRAVNI FAKULTET Univerziteta u Istočnom Sarajevu INTENZIVIRA STUDENTSKU PRAKSU :: Dešavanja u Bijeljini ::\n08. May 2021. / 14:19\nPRAVNI FAKULTET Univerziteta u Istočnom Sarajevu INTENZIVIRA STUDENTSKU PRAKSU\nPravni fakultet Univerziteta u Istočnom Sarajevu učestvovaće u organizovanju Pravne klinike „Učenje vještine zastupanja u krivičnom postupku“. Cilj ove pravne klinike je da studenti budu osposobljeni da djeluju kao budući praktičari u pravosuđu – kao sudije, tužioci ili advokati.\nUčešće u radu pravne klinike studenti će krunisati konačnim ispitom u formi simulacije cijelog toka glavnog pretresa krivičnog postupka. Tokom projekta, studenti će pohađati predavanja na bazi specijalizovanih kurikuluma, imati predavanja i podršku pravnih praktičara, posjećivati sudove i posmatrati suđenja.\nPravni fakultet organizuje pravnu kliniku u saradnji sa Nacionalnim centrom za državne sudove (NCSC) – Kancelarija u Bosni i Hercegovini, neprofitnom organizacijom sa sjedištem u SAD, koja se bavi unapređenjem pravosudne administracije u SAD i širom svijeta.\nStudenti će razviti analitičke sposobnosti i vještine izlaganja i detaljno se upoznati sa praktičnim aspektima pravosudnog sistema Bosne i Hercegovine. Takođe, polaznici SLP klinike će imati jedinstveno iskustvo koje nije dostupno većini studenta prava u regiji, i time dobiti komparativnu prednost na tržištu rada.\nOva aktivnost predstavlja nastavak bogatih aktivnosti na Pravnom fakultetu u vidu organizovanja studentske prakse u institucijama (sudovi, Republička uprava za geodetske i imovinskopravne poslove, Pravobranilaštvo Bosne i Hercegovine, Pravobranilaštvo Republike Srpske, i dr.).\nViše informacija o ovim aktivnostima na: https://www.pravni.ues.rs.ba/upis.


Novak Martinović - Blic Sport\nNovak Martinović tužio Zvezdu za 200.000 evra\nU vremenu zadovoljstva zbog dobre igre i pobede u derbiju na “Marakanu” je stigla i jedna loša vest. Novak Martinović doskorašnji prvotimac Crvene zvezde je tužio klub zbog dugovanja u iznosu od 200.000 evra.\nBivši igrač Zvezde i Steaue za "Blic": Rumunija na nogama, Partizanov plus prazne tribine\n“Rumunija je na nogama zbog Partizana”, kaže dobro upućeni Novak Martinović za "Blic". Bivši omladinac Partizana i igrač Crvene zvezde bio je u karijeri član Steaue od 2010. do 2012. godine, trenutno sa igračima rumunskog velikana trenira u procesu oporavka od povrede, a iz lože će ispratiti meč 3. kola kvalifikacija za Ligu šampiona u Bukureštu (sreda, 20.30).\nZvezda uskoro raskida ugovor sa Martinovićem\nCrvena zvezda će uskoro raskinuti ugovor sa još jednim igračem, Novakom Martinovićem. Posle odluke da prekine saradnju sa Bogdanom Planićem i Đorđem Despotovićem, u Zvezdi planiraju razgovore i sa Martinovićem, ne bi li pronašli način da sporazumno raskinu saradnju.\nMartinović: Za mene je polusezona gotova zbog povrede, biću spreman za proleće\nŠtoper Crvene zvezde Novak Martinović propustio je nekoliko poslednjih utakmica zbog povrede prepona, a 15. novembra je imao hirurški zahvat, na koji se odlučio posle dogovora sa lekarskom službom i stručnim štabom kluba.\nMartinović očekuje Zvezdinu seriju pobeda i traži maksimum protiv Kragujevčana\nFudbaler Crvene Zvezde Novak Martinović rekao je da veruje da će klub nastaviti seriju pobeda i posle meča sa kragujevačkim Radničkim.\nMartinović: Ne igramo na nivou Zvezde, loše sam procenio kad sam faulirao Onjila\nFudbaler Crvene zvezde Novak Martinović rekao je da je potrebna duboka analiza tima i igre kako bi bili utvrđeni uzroci neočekivanog poraza od Javora.\nMartinović pravo iz Kine na trening Zvezde\nNajnovije pojačanje Crvene zvezde Novak Martinović trenirao je prvi put kao igrač kluba sa Marakane.\nZvezda angažovala tri štopera "u 5 do 12", i Novak Martinović crveno-beli!\nKako Blicsport saznaje, štoper Novak Martinović novo je pojačanje Crvene zvezde, sa kojom će potpisati dvogodišnji ugovor, pa su tako crveno-beli angažovali tri štopera u istom danu.\nZvezda i dalje traži štopera, Novak Martinović jedan od kandidata\nCrvena zvezda i dalje traga za pojačanjima u odbrani iako je stigao mladi Peruanac Migel Arauho, a jedan od kandidata je Novak Martinović, koji bi na Marakanu mogao da dođe kao slobodan igrač.\nFS Rumunije: Martinović sprečio veće incidente\nFudbalski savez Rumunije (FRF) saopštio je da je srpski internacionalac iz Steaue Novak Martinović izbegao kaznu jer je svojom "intervencijom" na meču sa Petrolulom sprečio još veće incidente.\nKarate potez Martinovića prošao bez kazne\nSrpski fudbaler i član rumunske Steaue Novak Martinović može da odahne pošto neće biti kažnjen zbog udaranja navijača Petrolula minulog vikenda.\nMartinović i huligan: Hadži brani Srbina, navijači Steaue ga žele za kapitena\nLegenda rumunskog fudbala Georgi Hadži stao je u odbranu dvojice igrača Steaue koji su napali navijača koji je utrčao na teren a onda njihovog saigrača udario sa leđa.


Istraživanje Instituta za medije: Prikriveno reklamiranje postoji u crnogorskim medijima – EUIC Podgorica\nPrikriveno reklamiranje u crnogorskim medijima je zabranjeno zakonskim i samoregulatornim aktima. Kodeks novinara propisuje da svi reklamni sadržaji moraju biti jasno označeni kao takvi i novinarima je zabranjeno da se bave reklamno-propagandnim aktivnostima. Uprkos zabranama, ova praksa u medijima postoji, što je potvrdilo i istraživanje „Primjena etičkih standarda o zabrani prikrivenog reklamiranja u medijima“, koje je uradio Institut za medije, uz finansijsku podršku Evropske unije (EU) i Ministarstva javne uprave.\nIstraživanje je zasnovano na monitoringu medija u Crnoj Gori, intervjuima sa urednicima, novinarima i stručnjacima za marketing, u periodu od 14. do 20. januara 2019. godine.\nSamo u toku nedjelje u kojoj je sproveden monitoring, u prosjeku su dnevno registrovane tri objave koje sadrže neoznačeni reklamni sadržaj.\nOlivera Nikolić iz Instituta za medije podsjetila je da skroman marketinški kolač, čija je procijenjena vrijednost 10-11 miliona eura, dijeli oko 110 aktivnih medija u Crnoj Gori. Takva situacija čini medije neodrživom, ako imamo u vidu i pad prihoda, ekonomske i političke pritiske, sve slabiju primjenu profesionalnih standarda i nepovoljan položaj novinara.\n„Navedene okolnosti medijsku i novinarsku zajednicu izlažu ekonomskim i političkim pritiscima,i čine ih posebno ranjivima na korupciju. U takvim okolnostima postoji snažan pritisak da se pravila koja zabranjuju prikriveno reklamiranje prilagode ukoliko će to donijeti prihode“, navela je Nikolić na predstavljanju rezultata istraživanja u EU info centru.\nAnketirani urednici su naveli da su dobijali naredbe od menadžmenta medija i oglašivača da objave sadržaje, koji su po svojoj suštini reklama. Takođe, svi su potvrdili da su takve upite prihvatili.\n„Mediji su, nažalost, prinuđeni da objavljuju prikrivene reklame da bi zaradili. Njihov menadžment i uredništvo uglavnom ne vidi u tome problem, pa će se ova praksa samo nastaviti i vjerovatno i pojačati u narednom periodu“, rekao je jedan od anketiranih.\nMonitoringom medija uočeno je da su čak i kod plaćenih reklamnih sadržaja, oznaka i format tako koncipirani da mogu da dovedu publiku u zabludu. Druga istraživanja su ranije potvrdila da tek 10 do 25 procenata publike shvata da je ono što su pročitali ili vidjeli reklama. Uprkos dokazanim slučajevima kršenja zakona i Kodeksa, samoregulatorna tijela nisu dobila pritužbe na kršenje člana koji se odnosi taj novinarski princip.\nIstraživanje„Primjena etičkih standarda o zabrani prikrivenog reklamiranja u medijima“ je dio projekta “Respekt za podizanje etičkih standarda u medijima i povjerenja građana u etičke medije”, koji realizuje Institut za medije zajedno s partnerima, Mirovnim institutom iz Ljubljane i Mrežom za etičko novinarstvo iz Londona, uz podršku Evropske unije (EU) i Ministarstva javne uprave.


"Krampi / Kreker Kid": Pronalazač iz kamenog doba ili lovac...\n“Krampi / Kreker Kid”: Pronalazač iz kamenog doba ili lovac na dugim prerijama..?\nPočetkom osamdesetih godina dvadesetog veka, na početku zlatnih godina za jugoslovensku strip scenu, redakcija Stripoteke je rešila da se ozbiljno pozabavi radom sa mladim talentima.\nPrikaz stripa “Krampi / Kreker Kid” Petra Meseldžije i Dušana Vukojeva u izdanju Rosencrantza\nTi mladi talenti su bili Dejan Nenadov i Petar Meseldžija. Meseldžija je imao tu sreću da sarađuje sa jednim od najzastupljenijih jugoslovenskih strip scenarista tih godina, Dušanom Vukojevim, a njih dvojica su u periodu od 1981-1983. godine sarađivali na stripovima Krampi i Kreker Kid.\nPročitajte: “Kanu”: Prapočetak stradanja jednog naroda i jedne kulture\nDva humoristična stripa, sa zanimljivim likovima, veoma detaljno, karikaturalno nacrtanim, ispunjavali su dane ljubiteljima stripa, u najčitanijim časopisima koji su pažnju i akcenat stavljali upravo na tu umetnost.\nKrampi je simpatični pećinski čovek, koji u svoj dosadi novog i još neokrnjenog sveta, pokušava da pronađe sprave i izmisli načine na koje bi život praljudi bio mnogo jednostavniji i svetliji. Naravno, to mu teško polazi za rukom, jer su svi oko njega bili izuzetno gluvi na sve izume i pronalaske, bistroumnog Krampija. Sva ova situacija se mogla prebaciti i na teren umetnika u sredini balkanskih zemalja i naroda. Jednostavno je, teško je može očekivati da umetnik bude shvaćen u glavama šire grupe “najpametnijih” i “najsposobnijih” ljudi, što ih je “bog dao za sve”… Uz Krampija se mogu pronaći začeci različitih sportova, izuma i sprava, ali Krampi je neke izume sam uništavao kada se bolje razmislio čemu bi mogli sližiti…\nKrampi je strip rađen u veoma satiričnom tonu, sa izuzetnim humorističnim skečevima, ali i sa izuzetno dobro urađenim, karikaturalnim crtežom. Strip je rađen u formi kaiševa i svaki donosi neku novu priču, a ponekad se dogodi da protagonistu priče pregazi “Zastava 101” popularni Stojadin.\nKreker Kid je doista drugačiji strip, rađen je u formi tabli, isto karikaturalan i humorističan, ali sa mnogo više detalja urađen crtački, sa izuzetno popunjenim dekorima i čini se da je sa svakom tablom postajao sve više i više realističan.\n-Proporcije glavnih likova bile su stabilno vođene kroz celu epizodu, dinamika svake table je nagoveštavala njegovo približavanje realističkoj formi crteža i slobodnoj montaži strip-table koju su u to vreme najviše zastupali španski crtači, govorio je u uvodniku za izdanje Rosencrantza strip umetnik Sibin Slavković.\nKreker Kid je severnoamerički lovac, sa prepoznatljivim, karikaturalnim likom Velikog Bleka, ali crne kose. On se susreće sa indijancima, drugim lutalicama velikih prostanstava Severne Amerike i slično.\nOno što je interesantno za ovaj strip jeste to da je dve epizode, koliko i postoji otkupila Stripoteka, ali da se one nisu pojavile u ovom časopisu, već su objavljene u časopisu Neven.\nDve epizode o Kreker Kidu “Plavi maslačak” i “Zmajeva planina” i kaiševi Krampija objavljeni su 2014. godine u izdanju Rosencrantz, u albumskoj formi.\nMeseldžija se nakon odlaska iz zemlje prestao baviti stripom, ali najpoznatije njegovo izdanje, albumskog formata je “Kanu” priča o početku stradanja severnoameričkih naroda i prvim pronalascima tog kontinenta od strane Vikinga, a objavio ga je System Comics.\nKrampi ili Kreker Kid, pitanje je sad!\nTags: dusan vukojev, krampi, kreker kid, petar meseldzija\nPrevious “Tri Sene”: Slika vredi hiljadu reči\nNext Snowpiercer – Poslednje uporište civilizacije


Vučetićeve dugove vraćaju građani Republike Srpske! - Leutar.net\nVučetićeve dugove vraćaju građani Republike Srpske!\n15. avgusta 2021. LEUTAR Republika Srpska, Vijesti 0\nDok građani Republike Srpske i dalje vraćaju kredite koje je vlast predvođena SNSD-om obezbjeđivala bivšem savjetniku predsjednika ove stranke Draganu Vučetiću, sve je jasnije da bivši direktor propalog preduzeća „Nikola Tesla“, neće biti izveden pred domaće istražne organe i odgovarati za milionsku pljačku koju je počinio uz prećutnu dozvolu vlasti.\nIza propalih projekata Dragana Vučetića ostali su samo dugovi, a šansa da Vučetić bude izveden pred domaće istražne organe i odgovara za milionsku pljačku novca građana Republike Srpske gotovo da ne postoji. Iz Republičkog javnog tužilaštva je za BN potvrđeno da se i dalje vodi istraga protiv Vučetića zbog pribavljanja protivpravne imovinske koristi, ali da je nedostupan domaćim institucijama.\nIz do sada prikupljenih dokaza proizilazi da je osumnjičeni neposredno nakon preduzimanja inkrimisanih radnji napustio teritoriju BiH i ostao nedostupan organima gonjenja, a nije se odazvao na pozive za ispitivanje upućene putem međunarodne pravne pomoći preko nadležnih organa Savezne Republike Njemačke u kojoj ima prebivalište i čiji je državljanin.\nZanimljivo je da se Vučetić još 2010. godine odrekao državljanstva Bosne i Hercegovine. Međutim nakon toga, vlast ipak garantuje za milionske kredite i nesebično pomaže njegove projekte. Predstavnici opozicije kažu da su još 2013. godine upozoravali nadležne da Vučetić ima firmu u Njemačkoj preko koje izvlači novac iz Republike Srpske i da stranom državljaninu ne smiju davati garancije.\nSvakome ko ima osnovna znanja o investicijama i kreditnim garancijama je od samog početka bilo jasno da niko od političara ne garantuje svojom imovinom za projekte Dragana Vučetića, nego da će sve to pasti na teret građana, kažu ekonomisti. Zavničnici su, kaže struka od početka znali ko je Dragan Vučetić, i da iza sebe ima niz propalih projekata. Međutim, niko od njih se nije igrao svojim, nego javnim novcem.\nOd obećanja SNSD-ovih funkcionera da će Vučetić proizvoditi elektroautomobile u Krajini i tekstil u Hercegovini nije bilo ništa. Građani i dalje vraćaju kredit od 5 miliona maraka koji je podigao Vučetić. Tu su i milionski dugovi po osnovu zateznih kamata. Za sve to nema odgovornosti ni za Vučetića ni za one koji su mu u ime građana Republike Srpske davali bezuslovne garancije.


Arsenal aktivirao otkupnu klauzulu za Džejmija Vardija - Transferi\n04/06/2016 Englezi Transferi 0\nArsenal se nada da će kompletirati transfer Džejmija Vardija u naredna 24 sata i da će u ponedeljak moći da predstave engleskog napadača kao svoje novo pojačanje.\nU taboru “tobdžija” žele da obave transfer pre početka Evropskog prvenstva.\nArsenal je u petak Lesteru poslao ponudu za Vardija vrednu 20 miliona funti, što je zapravo iznos otkupne klauzule iz ugovora. Prema pisanju engleskih medija, u trku se uključio i Liverpul, koji je dvadesetdevetogodišnjem napadaču ponudio nedeljnu platu od 140.000 funti, ali je Arsenal u prednosti zbog toga što otkupna klauzula od 20 miliona važi samo za klubove koji učestvuju u Ligi šampiona.\nPredstavnici Džejmija Vardija su navodno od Arsenala tražili četvorogodišnji ugovor i nedlju platu 120.000 funti, što je dvostruko više nego što trenutno zarađuje u Lesteru. Arsen Venger je dao zeleno svetlo svojim saradnicima da što pre završe priču i da spreče ostale klubova da se uključe u trku za igrača koji je ove sezone postigao 24 gola.\nSelektor Engleske Roj Hodžson je izjavio da neće dozvoliti nikakve lekarske preglede i pregovaranje o transferima za vreme trajanja Evropskog prvenstva i zbog toga na Emirejtsu žele da se transfer obavi što je pre moguće.\nToivonen: Ne kajem se što sam odbio Norič\nPOTVRĐENO:Velbek u Arsenalu\nEngleski fudbalski klubovi iz Londona\nŠampionski trofej stigao u Lester! Događaj za istoriju fudbala!


Jens Stoltenberg novi šef NATO\nJens Stoltenberg novi šef NATO\nAmbasadori država članica NATO imenovali su bivšeg norveškog premijera Jensa Stoltenberga za novog generalnog sekretara Alijanse.\nOn će na dužnost stupiti 1. oktobra, saopštio je danas NATO.\nNovoimenovani generalni sekretar ocenio je da je kriza sa Rusijom oko Ukrajine „brutalni podsetnik koliko je važan NATO“.\n„Želim da izrazim svoju podršku što NATO ne prihvata promenu granica silom u Evropi. NATO je još jednom dokazao svoju važnost“, rekao je Stoltenberg.\nOdlazećii generalni sekretar Severnoatlantske alijanse Anders Fog Rasmusen ocenio je danas da je Stoltenberg pravi izbor za njegovog naslednika na čelu NATO, preneo je Rojters.\n„On (Stoltenberg) je pravi čovek koji će nadograditi snažne i uspešne rezultate NATO“, napisao je Rasmusen na svom nalogu na Tviteru, dodajući da je kriza u Ukrajini pokazala da je potrebno da NATO i dalje ima snažno i odlučno liderstvo.\nBela kuća je pozdravila imenovanje Stoltenberg nazvavši ga „dokazanim liderom koji je pokazao posvećenost transatlantskom savezu“, prenela je agencija AP.\nPredsednica norveške vlade Erna Solberg, koja je prošle godine zamenila Stoltenberga na mestu premijera posle devet godina provedenih na toj funckiji, izjavila je da je izbor Stoltenberga, NATO učinio jakim i ujedinjenim oko imenovanja generalnog sekretara.\nDvostruki norveški premijer, Stoltenberg je postao prepoznatljivo lice na međunarodnoj sceni sa njegovim dostojanstvenim odgovorom posle dvostrukog terorističkog napada kada je poginulo 77 ljudi u julu 2011. u Oslu i okolini, javio je AP.\nAmerička agencija navodi da je Stoltenberg uvek bio odan saveznik NATO, koji je podržao objavljivanje rata bivšeg američkog predsednika Džordža Buša protiv terorizma posle napada 11. septembra 2011. u SAD i takođe podržao odluku o slanju vojnika u Avganistan.\nStoltenberg je podržao i odluku Alijanse da bombarduje Libiju, što je pomoglo u zbacivanju dugogodišnjeg libijskog lidera Moamera Gadafija pre tri godine, koji je po svrgavanju s vlasti brutalno ubijen.


Sreća je nova produktivnost - Slavica Squire\nLiderstvo je prepoznavanje da smo svi jedno, da je svaka osoba koju vodiš isto toliko briljantna kao ti, talentovana kao ti i ima isti kapacitet za rast i postignuće. Njima je jednostavno samo potrebno da ih na to podsetite.\nPostojeći model rukovođenja je potpuno zastareo i ne radi se tu niti o nekoj filozofiji niti o emocionalnosti, radi se o jasnim naučno dokazanim činjenicama zbog kojih je neophodna promena načina na koji se danas u biznisu još uvek razmišlja o rukovođenju i motivaciji. Način na koji podstičemo ljude direktno utiče na njihovo ponašanje. Potpuno novi pristup je naročito važan za rukovodioce i vlasnike firmi, jer njihov način razmišljanja direktno utiče na rezultate koje postižu njihovi zaposleni.\nNaučnik Sam Glucksberg je radio eksperiment kojim je utvrdio da same novčane nagrade nisu dovoljne da poboljšaju produktivnost. Ti spoljašnji motivatori su daleko slabiji nego što se predposavlja. Na žalost, iako su poznati, rezultati ovog kao i nebrojenih drugih naučnih istraživanja u poslednjih 30-tak godina sa istim ishodom, ignorišu se u poslovnoj praksi.\nIzmedju onoga što je nauka zasigurno dokazala i onoga što se stvarno primenjuje u menadžerskoj praksi postoji velika nepodudarnost. Mi verujemo da je to zato što današnji menadžeri ne znaju KAKO tačno da primene u praksi najnovija naučna saznanja, još uvek. Nemaju adekvatna nova znanja, metode i sistem koji podržava nova saznanja, već se koriste lako dostupnim ali zastarelim znanjima iz prošlog veka.\nZnači štap i šargarepa nisu dovoljno dobri za 21 vek! To se eventalno može iskoristiti za izuzetno proste mehaničke radnje i poslove, ali za nestrukturirane kreativne zadatke apsolutno ne! U današnje vreme su skoro svi zadaci za koje nam je potrebna leva strana mozga prebačeni da se rade u Indiji, Kini ili ih rade naši komjuteri. Moždane aktivnosti desne strane mozga, konceptualne i bazirane na kreativnosti, su neprocenjivo važnije za uspeh u 21 veku.\nProfesori sa MIT su sa studentima radili studiju u kojoj su dokazali da su nagrade adekvatne samo kod mehaničkih radnji. Medjutim kada se radi o kognitivnim sposobnostima, rangirani finansijski podsticaji (bonusi) su imali kontraproduktivno dejstvo, jer su dokazali da što je bolja plaćenost lošija je produktivnost. Misleći da se radi o kulturološkom fenomenu uradjen je niz sličnih studija širom sveta i dobijen je isti rezultat. Veće nagrade utiču da produktivnost bude lošija u kognitivnim i kreativnim aktivnostima i to svuda u svetu. Ovim je jasno da nam je već danas, kao i u budućnosti neophodan potpuno nov pristup za zaposlene na visokom menadžerskom nivou u biznisu, u edukaciji kao i u istražvačkim delatnostima...\nPosmatrajući i istražujući firme koje su danas izuzetne, pokazalo se da je ultra produktivnom zaposlenom 21 veka potrebna pre svega plemenita svrha, autonomija i mogućnost za konstantan rast i razvoj. Ljudi treba da budu dobro i fer plaćeni ali pored toga je neophodno da imaju osećaj svrsishodnosti i da dobiju autonomiju u svom radu, kao i priliku da svakodnevno postaju bolji i da se razvijaju stručno i kao bića.\nKompanije koje žele uspeh u 21 veku moraju da imaju lidere koji su sposobni da na svoje kognitivne zapolene prenesu snažan osećaj svrhe, da im ponude mogućnost za konstantno učenje i razvoj i da im daju autonomiju. Ali to je lako reći, a postavlja se pitanje kako to izvesti?\nNaša filozofija je da pomognemo svojim saradnicima i klijentima da rastu i da se razvijaju i da postanu najbolja verzija sebe. To je proces inženjeringa svesti gde im pomažemo da vide sebe kao predivna izuzetna bića, da iskoriste svoj maksimalni potencijal i da ga unesu u organizaciju. Za to koristimo znanja i metode iz NLP-a i druga najnovija naučna dostignuća, kao i iskustva mladih izuzetno uspešnih kompanija širom sveta. Mi radimo na tome da baš u Srbiji kreiramo izuzetna radna mesta, kako bismo promenili budućnost naše zemlje i zadržali mlade ljude genijalce, čime ćemo biti primer i za druge zemlje u okruženju koje imaju odliv mozgova. Mi podučavamo i podržavamo mlade lidere budućnosti dajući im potrebna znanja i metode. Želimo da pokažemo da se i ovde može kreirati najbolje radno mesto ako se ima dovoljno napredan pristup, metod, stil rukovodjenja i sistem koji odgovara 21 veku.


Tribina »Vremena« i Fondacije »Fridrih Ebert Srbija«: Šta kupujemo i kome da se žalimo (Vreme 1447)\nautor: Priredio: Marko Pantić\nZakon o zaštiti potrošača u Srbiji je donet 2014. godine. Kako izgleda primena zakona, ima li prostora za poboljšanja, kao i na šta se najviše potrošači žale? Odgovore na ova pitanja probali su da daju Višnja Rakić, pomoćnica ministra u Ministarstvu trgovine, turizma i telekomunikacija, Goran Papović, član Nacionalne organizacije potrošača (NOPS), Mirjana N. Stevanović, novinarka dnevnog lista "Danas" i Jovan Jovanović, član Centra za zaštitu potrošača Forum\nTribina – Populaciona i demografska politika – Nestaje li Srbija: Da nas je više (Vreme 1437)\nNeki od zaključaka tribine nedeljnika "Vreme", na kojoj su se okupile sagovornice koje se bave temom podsticanja rađanja i seksualnim i reproduktivnim zdravljem, jesu da treba uključiti i muškarce u priču o podizanju stope nataliteta (budući da je tek poneki muškarac bio među prisutnima), kao i da treba apelovati na Ministarstvo prosvete i informisanja da se uvede seksualno obrazovanje u škole kako bi se smanjio broj maloletničkih trudnoća, ali i na beogradske vlasti da otvore savetovališta za vantelesnu oplodnju. Resorna ministarka saopštila je da je država opredelila petsto miliona dinara za projekte podrške roditeljstvu u 61 jedinici lokalne samouprave, kao i da će sledeće nedelje biti potpisani ugovori sa čelnicima gradova i opština\nTribina »Vremena« i CIRSD-a: Srbija između Rusije i Zapada (Vreme 1435)\nTeritorija koja se danas naziva Zapadnim Balkanom oduvek je zbog svog geostrateškog položaja bila na meti interesa velikih sila. Trend koji je bio dominantan tokom cele istorije ovog podneblja, nije se promenio do danas, što bitno utiče i na politiku koju vode vlade zemalja koje su nastale raspadom Socijalističke Federativne Republike Jugoslavije. Zbog svega ovoga, kao i u svetlu obeležavanja sedamdesetogodišnjice donošenja Rezolucije Informbiroa, nedeljnik "Vreme" i Centar za međunarodne odnose i održivi razvoj (CIRSD) organizovali su 26. juna diskusiju pod nazivom "Srbija između Rusije i Zapada". Učesnici panela su bili profesori Ivan Vujačić, Vladeta Janković i Dejan Jović, te Vuk Jeremić, predsednik CIRSD-a i bivši ministar spoljnih poslova Republike Srbije. Razgovor je vodio Filip Švarm, odgovorni urednik nedeljnika "Vreme"


Novasloboda | Podnijet zahtjev za reviziju presude BiH protiv Srbije\nPravni tim Bosne i Hercegovine, predvođen agentom Sakibom Sofićem, podnio je Međunarodnom sudu pravde (ICJ) u Haagu zahtjev za reviziju presude po tužbi BiH protiv Srbije, a u vezi njene uloge u genocidu tokom proteklog rata.\nPrijedlog je podnijet dan prije isteka roka od donošenja presude 26. februara 2007. godine. Nakon uvođenja u sudski registar, revizija će biti upućena Srbiji kako bi se izjasnili, a onda će BiH imati mogućnost da odgovori.\nOdluka o pokretanju prijedloga za reviziju tužbe donesena je 17. februara na sastanku koji je održan u sarajevskoj Vijećnici, a na kome su prisustovali predstavnici vlasti, udruženja žrtava, akademici, pravnici i tako dalje.\nSastanak je organizovao Institut za istraživanje zločina protiv čovječnosti i međunarodnog humanitarnog prava Univerziteta u Sarajevu sa Fondacijom “Pravda za BiH”, a pod pokroviteljstvom člana Predsjedništva BiH Bakira Izetbegovića.\nDeset godina kasnije, postoji mogućnost podnošenja zahtjeva za reviziju presude ukoliko su se u međuvremenu pojavili dokazi koji nisu bili predmet suđenja, javlja BIRN.\nBiH revizija presude tužba\nPo indeksu nelegalne trgovine BiH na 74 mjestu među 84 zemlje\nEU obezbijedila 1,5 miliona eura humanitarne pomoći izbjeglicama i migrantima u BiH


U Mostaru danas počinje 19. Međunarodni sajam gospodarstva – Mostar 2016.Među gostima naći će se i regionalni lideri, predsjednica Hrvatske Kolinda Grabar Kitarović, predsjednik Crne Gore Filip Vujanović, te premijer Srbije Aleksandar Vučić.\nSajmu će prisustvovati i zamjenik premijera Vlade Turske, koja je i partner Sajma,Numan Kurtulmus, te slovački predsjednik Andrej Kiska.\nA na marginama privrednog sajma biće održan niz bilateralnih susreta. Premijer Srbije Aleksandar Vučić sastaće se sa članovima Predsjedništva BiH, prvi put nakon što je izrečena presuda haškom osuđeniku Radovanu Karadžiću. Također je planiran sastanak i sa nekim od čelnika Srpske pravoslavne crkve u BiH.\nPlaniran je i sastanak hrvatske predsjednice Kolinde Grabar Kitarović i srbijanskog premijera Vučića kako bi razgovarali o razlozima zbog kojih je Hrvatska blokirala otvaranje poglavlja 23 u procesu evropskih integracija Srbije.\nNa ovogodišnjem sajmu, na oko 30.000 kvadratnih metara zatvorenog i otvorenog prostora predstaviće se izlagači iz 24 zemlje.


Interna medicina | Veterinarska Stanica Niš\nInterna medicina je vrlo zastupljena i bavi se problematikom vezanom za uspostavljanje tačne dijagnoze, odnosno sprovođenjem dijagnostičke procedure neophodne za postavljane tačne dijagnoze koja opredeljuje dalji način i tok lečenja i sprovođenja terapije.\nSTVARI KOJE UTIČU NA USPEŠNU DIJAGNOZU\nDijagnostiku započinjemo uzimanjem iscrpne anamneze od vlasnika (postavljanje pitanja: kada je došlo do promena u ponašanju, od kada ne uzima hranu, da li povraća, kakav je sadržaj, da li ima proliv, da li kašlje i slično).\nJako je važno dobiti od vlasnika prave informacije, a naročito da li je prethodno lečen i kojim lekovima. Dalje sprovodimo klinički pregled i po potrebi specijalistička dijagnostička ispitivanja (ultrazvuk, laboratorija, EKG, monitoring,roentgen,oftalmološki pregled, pregled spoljašnjeg, srednjeg i unutrašnjeg uva digitalnim mikroskopom-otoskopom, dijagnostička laparotomija).\nVažno je da vlasnik bude upoznat sa težinom dijagnostikovanog oboljenja, trajanjem lečenja i ishodom-prognozom obolenja. S’ obzirom da terapija može da traje i nekoliko dana, na našoj klinici postoji mogućnost bolničkog – stacionarnog lečenja i jedina smo klinika na jugu Srbije koja ima u ponudi taj vid lečenja i nege posle operativnih zahvata.\nVlasnicima kućnih ljubimaca savetujemo da ne daju svojim ljubimcima lekove za upotrebu kod ljudi, na svoju ruku i nekontrolisano jer mnogi od tih preparata po svom sastavu nisu adekvatni za primenu kod životinja, a mnogi i nesmeju da se daju psima i mačkama. Sa druge strane upotrebom lekova za ljude često se zamaskira klinička slika što otežava postavljanje tačne dijagnoze i pogoršava već postojeće stanje.\nKoliko god se vlasnicima učini da je zdravstveno stanje ozbiljno ili manje ozbiljno,naš savet je obavezna konsultacija sa izabranim veterinarom i obavezan pregled vašeg ljubimca. Sam klinički pregled ne znači i obaveznu upotrebu lekova.Nekada je dovoljno promeniti hranu, smanjiti obrok, prekinuti sa davanjem određenih preparata, promeniti ambijent i slično.\nOno što možemo da garantujemo je da će vlasnik imati potpunu informaciju o stanju svog ljubimca, korektan odnos tokom lečenja i maksimalno angažovanje u cilju izlečenja.


Šta se dešava u tehnološkim gigantima: Ostao je samo Zakerberg - 03.02.2021, Sputnik Srbija\nOdlazak Džefa Bezosa sa mesta generalnog direktora Amazona, najavljen za ovu godinu, označiće da je od osnivača tehnoloških giganat samo Mark Zakerberg, prvi... 03.02.2021, Sputnik Srbija\nekonomija, vesti, mark zakerberg, amazon, džef bezos, stiv džobs, lari pejdž, majkrosoft, bil gejts, epl\n22:35 03.02.2021 (Osveženo: 22:51 03.08.2021)\n© Sputnik / Ramilь Sitdikov / Uđi u foto-galerijuOsnivač Fejsbuka Mark Zakerberg na konferenciji u Moskvi\nMilijarderi skoro da više ne vode operativno svoje firme. Džef Bezos, jedan od najbogatijih ljudi na svetu, najavio je prelazak u bord direktora, dok će na njegovu funkciju generalnog menadžera doći Endi Džesi u trećem kvartalu 2021.\nSlično se događalo i u drugim tehnološkim gigantima, a za sada jedino Zakerberg opstaje na čelu Fejsbuka, piše CNBC.\n2 Februar, 22:41\nTako je „Epl“ 2011. godine preuzeo Tim Kuk, pošto se bolest Stiva Džobsa, osnivača te kompanije, pogoršala, da bi na kraju od nje i preminuo.\n„Majkrosoft“ je promenio generalnog direktora 2014. godine, kada je Bil Gejts napustio mesto predsednika borda direktora, a na najviše operativno mesto kompanije došao je Satja Nadela.\n„Alfabet“, majka-firma Gugla, takođe je doživela veliku promenu kada je suosnivač Leri Pejdž prepustio svoje mesto Sundaru Pičaju 2019. godine.\nNešto slično se dogodilo i u „Tesli“, gde je trenutno najbogatiji čovek sveta Ilon Mask godinama generalni direktor. Ali, on je na to mesto došao tek 2008. godine, pet godina posle osnivanja. Mask nije bio među inicijalnim osnivačima, već se kompaniji, kao investitor, pridružio sa godinu dana zakašnjenja. „Teslu“ su 2003. osnovali inženjeri Martin Eberhard, koji je do 2008. bio direktor, i Mark Tarpening.\nCC BY 2.0 / Wikipedia/Joi Ito / Sa svojim osnivačima na čelu, tehnološke kompanije imale su više revolucionarnih proizvoda, ali im je sada finansijsko poslovanje bolje: Stiv Džobs i Bil Gejts 2007. godine\nSa svojim osnivačima na čelu, tehnološke kompanije imale su više revolucionarnih proizvoda, ali im je sada finansijsko poslovanje bolje: Stiv Džobs i Bil Gejts 2007. godine\nCC BY 2.0 / Wikipedia/Joi Ito /\nSa druge strane, Mark Zakerberg opstaje na čelu Fejsbuka od 2004. godine.\nNjegova tajna je u tome, piše CNBC, što, za razliku od drugih osnivača tehnoloških giganata, Zakerberg drži većinu deonica i većinu glasova u upravljačkim telima svoje kompanije.\nTo mu daje mogućnost da vodi kompaniju kako on želi, a da mu suvlasnici ne postavljaju previše pitanja. Ukoliko im neka njegova odluka smeta, imaju mogućnost samo da prodaju akcije. Tako može da donosi odluke koje bi kratkoročno mogle da zasmetaju deoničarima, ali dugoročno su dovele Fejsbuk na dominantnu poziciju.\nCNBC je analizirao i kako su tehnološki giganti poslovali posle odlaska njihovih osnivača sa čelnih mesta. Prema njihovom istraživanju, „Epl“, „Majkrosoft“ i „Alfabet“ doživeli su rast vrednosti deonica i rast prihoda od kako ih vode novi lideri, a ne osnivači.\nTako je, recimo, vrednost deonica „Epla“ od 2011, kada se dogodila smena, do danas, skočila sa 13,44 dolara na 134, 99 dolara. Prihod im je porastao čak 153 odsto u istom periodu, sa 108,2 milijarde na 274,5 milijardi dolara godišnje.\nMeđutim, „Epl“ se u tom periodu nije mogao pohvaliti inovacijama kakve je imao za vladavine Stiva Džobsa. Dok je u Džobsovo vreme na tržište izbačen niz revolucionarnih proizvoda, kao što su ajmek, ajpod, ajfon, ajped, njegov naslednik može se pohvaliti jedino Epl satom.\nOd trenutka odlaska Bila Gejtsa, do danas, vrednost deonica „Majkrosofta“ porasla je čak sedam puta, sa 36,25 dolara u 2014, do 239,51 dolar sada. Prihod im je u istom periodu porastao za 62 odsto, sa 77,8 milijardi na 125,8 milijardi dolara godišnje.\nSlično kao i kod „Epla“, ni „Majkrosoft“ posle odlaska svog osnivača ne može da se pohvali nekim novim zapaženim proizvodom. Međutim, Satja Nadela je uveo revoluciju u samom poslovanju, pa „Majkrosoft“ sada nije samo prodavac softvera i operativnog sistema, već je uveo sistem pretplate na softver koji može da se koristi na internetu, bez instaliranja na kućnom računaru.\nIako se smena na čelu „Alfabeta“, u poslovnom smislu, dogodila tek nedavno, i njima je vrednost deonica porasla za 48 odsto, sa 1,294 dolara u decembru 2019, na 1.919 dolara sada. Takođe, porastao im je i prihod za 13 odsto, sa 161,9 milijardu, na 182,5 milijarde dolara.


Koalicija predvođena SAD-om napušta zračnu bazu K1, Kirkuk, Irak -- Gospodari lutaka -- Sott.net\nNed, 29 Ožu 2020 23:00 UTC\nMeđunarodna koalicija na čelu sa SAD saopštila je da napušta vazduhoplovnu bazu K-1, koja se nalazi u oblasti iračkog grada Kirkuk, koja prelazi pod upravu iračke vojske.\n"Danas, 29. marta, održana je ceremonija tokom koje su ujedinjene operativne grupe operacije 'Nepokolebljiva odlučnost' predale specijalnu zonu međunarodne kolacije u vazduhoplovnoj bazi Kirkuk (K-1) iračkim snagama bezbednosti", navodi se u saopštenju koalicije.\nKoalacija ističe da se trenutno sprovodi ranije planirana dislokacija snaga, što nikako nije povezano sa nedavnim napadom na vojne baze u Iraku, ili sa situacijom sa pandemijom virusa korona.\nTakođe je precizirano da je koalicija napuštanjem baze predala vladi Iraka imovinu u vrednosti od milion dolara.\nRanije su snage koalicije SAD napustile vojnu bazu, koja se nalazi kod iračkog grada Mosul.\nPodsetimo, 14. marta je vojna baza Tadži, severno od Bagdada, u kojoj su stacionirani vojnici SAD i njihovih saveznika, ponovo bila meta baražnog raketnog napada. Ovaj napad se dogodio samo nekoliko dana posle sličnog raketnog udara na tu bazu u kojem su nastradala trojica vojnika, dva američka i jedan britanski, prenosi Tanjug.


Vojvodina i Hajduk napravili plan: Kuljani se polako vraćaju, Novosađani spremni da pomognu\nSastanak održan u FC "Vujadin Boškov"\nČelnici Vojvodine i Hajduka iz Kule održali su sastanak na kojem se razgovaralo o uspostavljanju bolje saradnje. Povodom toga na sajtu "stare dame" iz Novog Sada je objavljen i tekst o detaljima ragovora.\n- Rukovodstvo FK Vojvodina ugostilo delegaciju Hajduka iz Kule, bivšeg dugogodišnjeg člana najelitnijeg ranga srpskog fudbala, a danas člana Srpske lige - grupa Vojvodina.\nU svečanoj sali FC "Vujadin Boškov", danas smo ugostili delegaciju Hajduka iz Kule, bivšeg dugogodišnjeg člana @SuperLigaSrbija, kojem želimo da se što pre vrati u najviši rang našeg fudbala🙌 https://t.co/u7FW2ENGrU #fkvojvodina #fkhajduk1912 #krkovic pic.twitter.com/WMRF8mS7vf — FK Vojvodina (@FKVojvodina1914) December 8, 2021\nZa samo 4 minuta: Voždovac prekinuo svoj loš niz i pobednički Vojvodine\nPazarci napravili istorijski uspeh, Vojvodina posle penala do četvrtfinala\nDelegaciju Hajduka su činili predsednik kluba Dalibor Krković, njegov savetnik Predrag Rajić, direktor Željko Ačanski, šef stručnog štaba Željko Račić i predsednik opštine Kula Damjan Miljanić, a njih su ugostili predsednik FK Vojvodina Dragoljub Samardžić, član Upravnog odbora Petar Đurđev, direktor omladinske škole "Ilija Pantelić" Duško Grujić i sekretar Aleksandar Vlaškalić.\nTom prilikom, u prijatnoj i srdačnoj atmosferi, oni su konstatovali kako su Vojvodina i Hajduk, u vreme dok se klub iz Kule takmičio u Super ligi, uvek imali dobre i prijateljske odnose, te se složili da takvi odnosi između dva kluba treba da postoje i ubuduće, ali i da međusobna saradnja može i treba da bude podignuta na viši nivo, na obostrano zadovoljstvo i korist.\nPredstavnici dva kluba su razgovarali o uspostavljanju bolje saradnje po pitanju mlađih kategorija i stvaranja boljih uslova za napredak igrača u tom uzrastu, ali i o saradnji po pitanju infrastrukture i drugih segmenata bitnih za razvoj oba kluba. Na kraju sastanka, predstavnici Vojvodine su svojim gostima uručili prigodne poklone i pozvali ih da u nedelju budu specijalni gosti "stare dame" na "Karađorđu", gde će od 16 časova biti odigran vojvođanski derbi između Vojvodine i Spartaka.\nZahvalivši se na gostoprimstvu i poklonima, predsednik FK Hajduk 1912 Dalibor Krković je izrazio zadovoljstvo zbog ove posete i istakao očekivanje će saradnja i odnosi između dva kluba u budućnosti biti sve bolji i bolji.\n- Povod za ovaj sastanak je bila naša inicijativa da odnose između Vojvodine i Hajduka vratimo na nivo kakav je postojao u vreme kada smo nastupali u istom rangu takmičenja. Mi smo polako počeli da vraćamo Hajduk tamo gde mu je mesto, ali uz objektivne probleme sa kojima se suočavamo, potrebno nam je da nam i Vojvodina pomogne svojom snagom, kako bi se vojvođanski fudbal podigao na još viši nivo.\nOd strane predsednika FK Vojvodina i ostalih članova Upravnog odbora kluba, naišli smo na divan prijem i početak saradnje u celini, pa se nadamo da ćemo sada nastaviti da je razvijamo još više. Tu mislim na odigravanje prijateljskih utakmica, saradnju po pitanju omladinske škole, igrača, opreme, iskustava koje Vojvodina ima po pitanju vođenja kluba, organizacije, administracije itd. Sve to su stvari koje su nama, u ovom momentu, izuzetno potrebne - istakao je Krković i istakao da će njemu i njegovim saradnicima biti zadovoljstvo da u skorijem roku ugoste delegaciju Vojvodine u Kuli, te da na taj način učine veze između dva kluba još prisnijim i boljim.\nFK Vojvodina Hajduk Kula Hajduk 1912 FC Vujadin Boškov


14. Kustendorf - Moja Srbija\nMeđunarodni filmski i muzički festival Kustendorf održaće se, po četrnaesti put, u periodu od 22. do 25. januara 2021. godine. Festival će, kao i prethodnih godina, biti posvećen mladim filmskim stvaraocima i velikanima svetskog autorskog filma. U organizaciji produkcijske kuće Rasta internešenel, a pod pokroviteljstvom Ministarstva kulture i informisanja Republike Srbije i Mećavnik grada, festival će ove godine imati svoje onlajn izdanje.\nTakmičarski program sastojaće se od dvadeset i dva filma domaćih i inostranih autora koji će se takmičiti za festivalske nagrade Zlatno, Srebrno i Bronzano jaje. Filmovi i razgovori autora sa profesorom Kusturicom biće dostupni za gledanja bez geografskih ograničenja.\nSavremene tendencije posvećene su autorskim filmovima novije produkcije. Filmovi iz ovog programa biće dostupni za gledanje u Srbiji, a razgovori autora filmova iz ovog programa sa Emirom Kusturicom moći će da se gledaju iz čitavog sveta.\nRetrospektiva velikana je program posvećen kinematografskim dostignućima. U ovom programu biće prikazana serija „Bila jednom jedna zemlja” Emira Kusturice. Program će biti dostupan za gledanje na teritoriji te zemlje.\nOnlajn platforma za gledanje filmova i drugih sadržaja festivala dostupna je na veb-adresi kustendorf.online.\nTags: festival, Kustendorf, muzika\n« Privredna komora Srbije: Privrednici iz sveta lakše u Srbiju\nPijačni karavan zimnice ovog vikenda na „Đermu” »


septembar, 2018 | Polarotor\nYou Are Here: Home » Archive for septembar, 2018\nOve godine po prvi put kompanija Epson je domaćin međunarodnog sajma grafičke, papirne i kreativne industrije – Grafima, koji slavi svoje jubilarno četrdeseto izdanje i održava se od 26. do 29. septembra na Beogradskom sajmu. Tim povodom, u...\nS više od 370 000 posetioca, ovogodišnji gamescom je najbolji dokaz da je gejming postao sastavni deo društva. Broj gejmera u svetu se rapidno povećava, pa se predviđa da će ih do 2020. biti čak 2,6 milijarde, a gejming je već sada postao masovni...\nKompanija Epson danas je na Grafima sajmu u Beogradu prikazala četiri nova uređaja iz T-serije štampača velikog formata. Radi se o modelima SureColor SC-T3100 i SC-T5100 koji nude brzinu, preciznost i pouzdanost u ultra-elegantnom, kompaktnom dizajnu,...\nPosetite neku od tri lokacije, iskusite najnoviji Huawei #MagicBox i vidite i sami kako bi budućnost mogla da izgleda! Tržište pametnih telefona uvek je bilo otvoreno za inovacije i promene. Od svih njih, jedna je izvršila mnogo veći uticaj od ostalih...\n90 godina kompanije Motorola\nNa današnji dan 1928. godine u Čikagu, braća Paul i Joseph Galvin osnovali su preteču kompanije Motorola, pod imenom “Galvin Manufacturing Corporation”, sa samo jednim proizvodom i pet zaposlenih. Danas proslavljamo #90godinamotorole i nema sumnje...\nSa dolaskom prvih jesenjih dana, stižu i prvi igrački naslovi koji će obeležiti veoma veoma „vrelu jesen“ pred nama. Ako sve igre budu tako dobre i tako zabavne kao što je, po većini recenzija na Steamu, slučaj sa Star Control: Origins, onda...\n„Motorola One“ vas sprema za neočekivano\nNovi Motorola One čini vas povezanim, dostupnim, bezbednim i spremnim za sve neočekivane momente života u kojima ćete želeti da se oslonite na svoj pametni telefon. Sa većom snagom baterije, neograničenim skladišnim prostorom za fotografije i...\nNova verzija Veritas NetBackup-a modernizuje način na koji poslovni korisnici prave rezervne kopije i vrše povraćaj podataka unutar sopstvene organizacije i u “oblaku”. Dizajniran sa novim funkcionalnostima za bekapovanje VMWare i drugih virtuelnih...


FRANCUSKA: I vatrogasci u štrajku zbog obavezne vakcinacije\nNakon zdravstvenih radnika koji su započeli štrajk protiv obavezne vakcinacije i građana koji protestuju protiv sanitarne propusnice, sada je štrajk najavila još jedna državna sila. Sindikalna organizacija koja poziva na štrajk navodi da se ne protivi serumu, ali smatra da obaveza vakcinacije predstavlja ,,preispitivanje osnova koje idu predaleko”, navodi FA/SPP-PATS sindikat vatrogasaca.\nJedan od glavnih sindikata francuskih profesionalnih vatrogasaca, FA SPP-PATS, objavio je u sredu da od ponedeljka započinje o neograničeni nacionalni štrajk, u znak protesta protiv prinudne vakcinacije vatrogasaca, prenosi BFMTV.\n,,Predlog zakona koji se odnosi na upravljanje zdravstvenom krizom, a koji posebno i pod kaznom predviđa obaveznu vakcinaciju vatrogasaca, krši Ustav”, ogorčeni sindikati se nadaju da će ovu meru Ustavni savet cenzurisati u četvrtak.\nTagovi: FA/SPP-PATS - Francuska - najava - obavezna vakcinacija - štrajk - vatrogasci


Vesti online / Sport / Košarka / Alimpijević: Teško u ovom ritmu\nAlimpijević: Teško u ovom ritmu\nTrener Crvene zvezde Dušan Alimpijević posle novog poraza rekao je da njegov tim teško može da se nosi sa velikanima u zgusnutom rasporedu.\n- U prvom poluvremenu nismo kontrolisali njihovu tranziciju, ni ofanzivni skok. Uvek kada smo imali dobar rezultat, dopuštali smo im velike serije, posebno iz igre u tranziciji. U drugom poluvremenu smo pokazali karakter, koji je dobar, ali nije bio dovoljan - rekao je Alimpijević i dodao:\n- Nemamo nikakvu prednost u ovom ritmu i u ovom sistemu. Imamo nekoliko mladih igrača, mnogo rotiramo, ali za nas je teško zadržati visok nivo 40 minuta - istakao je Alimpijević.\nOn je rekao i da je Džejms Feldin povredio zglob protiv Makabija i da ga čeka pauza.


Pokrajinski ombudsman: Državna intervencija zbog pandemije ograničila ljudska prava\nOd kada je odlukom Generalne skupštine Ujedinjenih nacija ustanovljen, Međunarodni dan ljudskih prava nije obeležavan u situaciji sličnoj današnjoj, ocenio je Pokrajinski zaštitnik građana povodom 10. decembra.\nPandemija koja je početkom godine počela da se širi planetom, isprovocirala je državnu intervenciju, koja je dovela do ograničenja ljudskih prava.\nUstav Republike Srbije je, međutim, jasan: kada se pribegava ograničavanju ljudskih prava, mora se voditi računa o suštini prava koja se ograničava, a zatim i o svrsi, prirodi i obimu ograničenja, napominje Pokrajinski zaštitnih građana.\n“Pokrajinski ombudsman je svestan da efikasna borba protiv pandemije Kovid-19 ne počinje pred ulazom u bolnicu, nego daleko od tog ulaza – u vlastitom domu, na radnom mestu, prodavnici ili na ulici i zato skreće pažnju na važnost prevencije da se pridržavamo svih epidemioloških mera zdravstvenih službi”, navodi se u saopštenju za javnost\nTakođe, tačne, pravovremene i objektivne informacije mogu pomoći građanima da se na racionalan način odrede prema stvarima i smelije suoče sa problemima, neizvesnostima i strahom. U tom kontekstu, Pokrajinski zaštitnik građana smatra i da je građanima Srbije daleko potrebnija reč „odgovornost“ od iritirajuće i još uvek u javnom prostoru prisutne „socijalne distance“ jer se na socijalnoj distanci ne može zasnovati ljudska zajednica pogodna za život.\n“U dubokom uverenju da je duh Univerzalne deklaracije o ljudskim pravima i danas, sedamdeset godina nakon njenog usvajanja, još uvek živ i ‘delatan’ dokument koji ljude podstiče na osvajanje slobode, Pokrajinski zaštitnik građana – ombudsman koristi priliku da svim građanima Srbije čestita 10. decembar – Međunarodni dan ljudskih prava”, stoji na kraju saopštenja.


TOP 10: koje poznate ličnosti su najviše zaradile protekle decenije - Muški magazin - trendovi, fitness, lifestyle, saveti, devojke...\nNa samom vrhu liste nalazi se Dr.Dre, koji je zaradio neverovatnih 950 miliona dolara tokom protekle dekade. Uprkos činjenici da je on izbacio samo jedan album – Compton – 2015.godine, muzičar, producent, preduzetnik, izvršni direktor i audio inžinjer zaradio je taj novac od 20 % udela u vlasništvu Beats kompanije, koju je 2014.godine Apple kupio za 3 milijarde dolara.\nIza Dr.Drea je Tejlor Svift, koja je zaradila 825 miliona dolara, a nju prati Bijonse sa 685 miliona. Prema Forbsu, ove zarade su izmerene na osnovu podataka Pollstar, Nielsen i intervjua sa menadžerima, agentima i samim zvezdama, bez uračunavanja životnih troškova i poreza.\nInteresantan je podatak da bi, ukoliko bi postmortem zarade bile deo ove liste, Majkl Džekson zauzeo prvo mesto sa procenjenih 2.37 milijardi dolara.\nU galeriji pogledajte top 10 listu:


Evropsko prvenstvo za košarkašice će se igrati u Zrenjaninu\nObjavljeno 24.06.2017. u 16h\nMeđunarodna košarkaška federacija (FIBA) dodelila je Srbiji organizaciju Evropskog prvenstva za košarkašice 2019. godine.\nDejan Tomašević je bio uveren da će Srbija i Zrenjanin dobiti organizaciju EP 2019\nOvo prvenstvo će biti održano u junu 2019. godine, a prijavljeni gradovi su Beograd, Niš i Zrenjanin!\nKonkurenti Srbiji za domaćinstvo bili su Rusija, Letonija i Izrael. Dve grupe se igraju u Letoniji, a dve u Srbiji (Niš i Zrenjanin). Završnica (od četvrtfinala) je u Beogradu.\nBolji od Rusije\nKonkurenti Srbiji za domaćinstvo bili su Rusija, Letonija i Izrael. Letonija i Izrael su podneli kandidaturu za grupnu fazu, dok je jedini rival Srbije za organizaciju završnice bila Rusija.\nSrbiju je na sastanku predstavljao predsednik KSS Predrag Danilović, a u delegaciji su se nalazili potpredsednica KSS Ana Joković, generalni sekretar Dejan Tomašević i članica tima za prezentaciju Srbije, Magdalena Kokić.\nPredsednik KSV, Darko Karan i gensek KSS, Dejan Tomašević sa prevodiocima i gostima iz FIBA prilikom posete Kristalnoj dvorani polovinom maja\nUpravo je Dejan Tomašević nedavno doveo predstavnike FIBA u Kristalnu dvoranu, gde ih je pre mesec i po dana upoznao sa uslovima, koje će košarkašice imati u Zrenjaninu.\nDejan Tomašević: Za Zrenjanin me vežu lepe uspomene\n– Uz Ruse smo bili najveći kandidati i uspeli smo da dobijemo domaćinstvo. Ljudi iz FIBA su bili zadovoljni onim što su videli prilikom posete Zrenjaninu, odnosno Kristalnoj dvorani i „Medisonu“. Inače, mene lično vežu lepe uspemene za Zrenjanin i zbog toga mi je posebno drago što će se ovde igrati Evropsko prvenstvo. Sećam se da sam ovde sa Zvezdom igrao protiv Proletera i da smo u onoj famoznoj utakmici devedesetih godina, vodili na poluvremenu 27 razlike i na kraju izgubili sa pola koša! Bila je sjajna atmosfera u „Medisonu“! – rekao je Dejan Tomašević.\nDarko Karan: Lepa promocija Zrenjanina\n– Kristalna dvorana ima odlične, u šta su se uverili čelnici KSS – a prilikom nedavne posete. Evropsko prvenstvo će Zrenjaninu doneti veliku promociju kao „grada sporta“ sa jedne strane, a sa druge strane očekujemo ovde očekujemo veliki broj gostiju, a to znači da će hotele i kafići biti puni. Trebalo bi da i reprezentacija Srbije igra u Zrenjaninu – rekao je Darko Karan za Ilovezrenjanin.\nSrbija je pre dve godine bila jedan od kandidata da organizuje EP za košarkašice 2017, ali je domaćinstvo dobila Češka. Košarkašice Srbije su osvojile zlato na EP 2015. Naše igračice su takmičenje na EP u Pragu završile u osmini finala.\nTagovi:dejan tomašević, EP 2019, evropsko prvenstvo, košarka, košarkašice, Kristalna dvorana, KSS


Zubni implantati - Stomatološka poliklinika Oral B Čukić\n/ Zubni implantati\nIntervencija se obavlja po strogo propisanom protokolu koji garantuje očuvanje kosti u koju se implantira kao i okolnih tkiva. Procedura se izvodi u lokalnoj anesteziji i apsolutno je bezbolna, za pacijente koji su pod stresom ili imaju strah od intervencije primenjujemo analgo sedaciju. Nakon operacije, prva 2-3h prisutan je blag bol koji prolazi upotrebom analgetika (najčešće je dovoljan samo jedan).\nŠta možete da očekujete nakon tretmana?\nKao što vaši prirodni zubi zahtevaju održavanje dobre oralne higijene i redovne kontrole kod stomatologa tako i zubni implantati zahtevaju isti ili viši nivo brige i održavanja, tako da je redovno pranje zuba (implantata) i upotreba zubnog konca i/ili zubnog tuša uslov bez kojeg se ne može.\nNakon tretmana bićete zakazani na periodične kontrole kod stomatologa gde će se pratiti zdravlje nadoknađenih zuba i desni te otkloniti eventualne neželjene pojave.


BOGAT PROGRAM KULTURNOG CENTRA HADZI RUVIM LAJKOVAC U FEBRUARU - Info 24\nBOGAT PROGRAM KULTURNOG CENTRA HADZI RUVIM LAJKOVAC U FEBRUARU\nMonodramom „Na taljigama u večnost“ po tekstu Vladimira Đorđevića o životu i tragičnoj sudbini vojvode Petra Bojovića, koja je izvedena pred lajkovačkom publikom u Velikoj sali Opštine Lajkovac, počela je realizacija februarskog programa Kulturnog centara „Hadži Ruvim“ Lajkovac.\nU monodrami Vladimira Đorđevića glumac Zdravko Maletić brani lik i delo vojvode Bojovića pred sudom srpske istorije i pojašnjava njegovu ulogu u sudskom procesu protiv Apisa.\n„U okviru četvorogodišnjeg obeležavanja stogodišnjice Prvog svetskog rata, na razne načine se oživljava sećanje na neke važne istorijske ličnosti, koje su dugo nepravedno zapostavljane i osuđivane. Vojvoda Petar Bojović odlikovan je Ordenom Jugoslovenske krune prvog reda (1930. godine), Ordenom Karađorđeve zvezde prvog reda (1933. godine) i francuskim Ordenom Legije časti (1936. godine). Nosilac je mnogobrojnih najviših srpskih i savezničkih odlikovanja i smatra se jednim od najvećih vojskovođa Prvog svetskog rata i srpske ratne istorije. Direktno je zaslužan za uvođenje avijacije, kao četvrtog roda srpske vojske.“\nTags: hadzi ruvim, kulturni centar, lajovac\nDačić: Zatvaranje granica EU opasno za Srbiju


Vesti online / Sport / Fudbal / Kupili ga za 23 a prodaju ga za 50 miliona evra?\nSamo šest meseci bilo je dovoljno Alasanu Plei da u dresu Borusije iz Menhengladbaha pokaže kvalitet. Sa deset golova na 18 utakmica u Bundesligi i Kupu Nemačke novopečeni reprezentativac Francuske dokazao se minule jeseni, pa je stigla i konkretna ponuda i to iz platežno najmoćnije zemlje kada je u pitanju fudbal - iz Kine.\nAlesan Plea, odlične igre novog francuskog reprezentativca\nIdeju je dobio Bernd Šuster, legendarni nemački fudbaler koji trenira Dalijan Jifang, a koji je poželeo da pojača špic svog tima 25-godišnjim francuskim napadačem.\nIako sportski direktor Borusije iz Menhengladbaha Maks Eberl odbacuje mogućnost da napadač koji je letos stigao iz Nice za 23.000.000 evra, napusti Borusija Park pre leta 2020. godine, "Lekip" i "SportBild" pišu o unosnoj ponudi koja je stigla u tabor Ždrebaca i koja glasi 50.000.000 evra.\nČak je i delegacija Dalijana u subotu popodne bila na stadionu borusije kako bi uživo gledala Pleu u akciji, ali se Francuz nije istakao u pobedi nad Augzburgom od 2:0. Pride, Maks Eberl u izjavi za Kiker tvrdi da zvanične ponude nema, mada je pitanje da li bi je klub glatko odbio ako bi imao priliku da zaradi suplo više od onoga što je uložio u Pleu.\nPride, Borusija nema probleme sa napadačima, tu su Azar, Štindl i Rafael, kao i gomila ofanzivnih veznih fudbalera pa bi se prodaja Plee lako prebolela.


Stranac manje, Partizan rešio veliki problem pred KRK - Admiral Bet SPORT\nMilovan Longinov Posted on 12. februara 2019. 19:21 12. februara 2019. 19:07\nDobre vesti za KK Partizan pred predstojeći Kup Radivoja Koraća.\nKošarkaš Partizana Markus Pejdž dobio je srpsko državljanstvo, pa će biti licenciran za predstojeći Kup Radivoja Koraća koji se od 14. do 17. februara igra u Nišu, prenosi Blic.\nCrno-beli su na ovaj način rešili problem stranaca jer po propozicijama samo četiri strana igrača mogu biti prijavljena za mečeve ovog takmičenja. Ta mesta već sada zauzimaju Aleksej Nikolić (Slovenija), Džok Lendejl (Australija), Bondža Si (Francuska) i Aleks Renfro (SAD/BiH).\nPartizan takmičenje u Kupu Radivoja Koraća otvara protiv OKK Novi Pazar, a taj meč je na programu u četvrtak u 19.30 u niškom "Čairu". Od 17.00 istog dana sastaju se FMP i Sveti Đorđe i pobednici ovih duela čine prvi polufinalni par.\nNa drugoj strani kostura ukrštaju se Crvena zvezda i Dinamik (petak, 19.30) i Mega Bemaks i Borac iz Čačka (petak, 17.00).\nTagovi : kk partizan, markus pejdž\nRemi omladinaca sa vršnjacima iz Hrvatske\nTomić "precrtao" Fajea, Odža i Riversa - Millennium sport\t5 meseci ago\n[…] obzirom da nije dobio srpski pasoš, za razliku od pleja Partizana Markusa Pejdža, snažni centar neće moći da pomogne saigračima u borbi za prvi trofej u sezoni, Muhamed Faje […]


Konferencija 7th Eurovariety\nV MD 2017\nPoziv na EKO konferenciju\nŽelimo Vas pozvati da uzmete učešće na 20-oj Internacijonalnoj Eko konferenciji i 9-oj Eko konferenciji o bezbednosti hrane od 28-30 septembra 2016. god u Novom Sadu.\nObaveštavamo Vas da će se od 17-21. aprila ove godine, u prostorijama studentskog odmarališta “Radojka Lakić”, održati konferencija “Privredni forum mladih 2017”.\nOva konferencija se po treći put organizuje u saradnji sa Privrednom komorom Srbije, a uz podršku Razvojne agencije Srbije. Glavni cilj je da mlade ljude sa preduzetničkom idejom, kroz intenzivne obuke i radionice, osposobi za pokretanje sopstvenog biznisa.\nOblasti iz kojih će učesnici imati priliku da dobiju profesionalne savete su: marketing, finansije, administracija.\nPrivredni forum mladih 2017. - saopštenje\nMEĐUNARODNA KONFERENCIJA IBSC2016\nPrirodno-matematički fakultet je jedan od organizatora Međunarodne konferencije IBSC2016 (The International Bioscience Conference and the 6th International PSU – UNS Bioscience Conference IBSC 2016), koja će se održati u Novom Sadu od 19. do 21. septembra ove godine.\nKonferecija je posebno atraktivna za mlade naučnike kojima se pruža prilika da na međunarodnom skupu izlože rezultate svojih istraživanja.\nLink je https://ibsc2016.pmf.uns.ac.rs/\nV MEMORIJALNI NAUČNI SKUP IZ ZAŠTITE ŽIVOTNE SREDINE „DOCENT DR MILENA DALMACIJA“\nU petak i subotu 31.03-01.04.2017. godine uspešno je održan još jedan Memorijalni naučni skup iz zaštite životne sredine „docent dr Milena Dalmacija“


Drustvo - datum: 2018-08-18 NA PLANINI GARAČ U DANILOVGRADU Avioni gasili požar\nAvioni Direktorata za vanredne situacije MUP-a uključili su se u akciju gašenja požara, koji je izbio juče ujutru na području planine Garač, na lokalitetu Zagrade u opštini Danilovgrad. Iz MUP-a su kazali da je požar bio na nepristupačnom terenu, pa su na zahtjev danilovgradske službe zaštite i spasavanja angažovana tri aviona Direktorata za vanredne situacije.\n– Ovo je treći put ove godine da se angažuju protivpožarni avioni Direktorata za vanredne situacije na gašenju požara. Prethodno su, tokom avgusta, bili angažovani na gašenju požara na području Krajine i Kuča – naveli su iz MUP-a.\nPodsjećaju da je Direktorat za vanredne situacije u stalnoj komunikaciji sa službama na terenu i da se u skladu sa potrebama angažuju postojeći kapaciteti.


KRAF “Pod maskama” – Veliki Park\nČetrnaesto izdanje KRAF-a (Kragujevačkog festivala antiratnog, angažovanog i akademskog filma) biće održano od 26. do 29.oktobra, 2020. godine u galeriji Studentskog kulturnog centra (Radoja Domanovića 12.) u Kragujevcu u terminu od 19:00 do 21:00, uz slobodan ulaz. Organizacioni odbor festivala je odlučio, da uprkos dugotrajnoj vanrednoj situaciji u Kragujevcu, održi manifestaciju radi značaja kontinuiteta najstarije lokalne filmske manifestacije, klasično uz poštovanje epidemioloških preporuka i delom u on-line formatu (preko FB strane festivala). KRAF je tematski ove godine posvećen aktuelnom procesu revizionizma, alternativnim i nezavisnim filmovima i gostujućoj produkciji iz Vojvodine i Beograda.\nPoslednje, četvrto festivalsko veče u četvrtak, 29. oktobra, rezervisano je za kragujevačku premijeru dokumentarnog filma “Crveni barjak” (režija: Vladimir Paunović, godina: 2020, trajanje: , učešće na Festivalu radničkog filma u Zrenjaninu 2020 i pratećem programu Martovskog gestivala u Beogradu 2020/21, podrška: Ministarstvo kulture i informisanja Srbije, trejler: https://youtu.be/WWniNO6AX5U). Tema filma je istraživanje revizije jugoslovenskog i levičarskog nasleđa u Srbiji, od devedesetih godina do danas, ali i revizije prethodne istorije. Mesto ove dokumentarne priče je grad Kragujevac, koji je u vremenu SFRJ nazivan „crvenim gradom“ zbog događaja koji su se u njemu odigrali – prvih radničkih demonstracija 1876. u organizaciji pristalica Svetozara Markovića, prve štafete mladosti 1945., pa do dugogodišnjih Susreta samoupravljača „Crveni barjak“. U filmu učestvuju: Ljubiša Ristić (reditelj i nekadašnji visoki funkcioner Jugoslovenske levice), Dr Predrag J. Marković (istoričar i potpredsednik Socijalističke partije Srbije), Boris Milićević (prvi javno deklarisani gej političar na području bivše Jugoslavije i član glavnog odbora Socijalističke partije Srbije), Borko Stefanović (osnivač Levice Srbije), Jelena Bogdanović (članica Marks 21), Ivan Mandić (Stranka slobode i pravde Kruševac), Nenad Glišić/Olga Dragaš/Damir Nedić (Crvena inicijativa Kragujevac), Pukovnik Željko Zirojević (potpredsednik SUBNOR Srbije), Mirko Čikiriz (potpredsednik Pokreta obnove Kraljevine Srbije), Veroljub Stevanović (ex-gradonačelnik Kragujevca), Saša Milenić (ex-predsednik Skupštine grada Kragujevca), Jovan Gligorijević (reditelj i pisac), Rade Milivojević (fotoreporter kragujevačke “Svetlosti”) i Zdenko Martić (muzičar iz Kragujevca). Osim arhivskog materijala i snimaka sadašnjeg stanja socijalističkog nasleđa, film koristi i tehniku intervjua sa građanima Kragujevca (Vox populi) koji predstavljaju sopstvenu percepciju nasleđa koje je obeležilo život u zemlji koju pamte, u kojoj su rođeni i u kojoj žive. Osobenost je i autorski prepev, teksta i muzička obrada stare italijanske partizanske pesme „Bandiera Rossa“. Autorski tim je film posvetio nedavno preminuloj umetnici i aktivistkinji Borki Pavićević, koja je reditelju više puta predložilu bavljenje temom o radu Svetozara Markovića. Scenario i režiju potpisuje Vladimir Paunović, kameru Dragomir Čeda Miljojković, kao novinar-istraživač je radio Miroslav Čer, montažu Jasmina Miljoković, a izvršnu produkciju Marija Ilić. Originalnu muziku u filmu, prepev pesme italijanskih partizana “Bandiera Rossa”, po tekstu “Crveni barjak” Vladimira Paunovića, izvodi ad-hoc orkestar “Crvena banda”: Aleksandar Sretenović, Nenad Milanović – Pegi i Dragoslav Andrić, dok igranu ulogu “Ace Barjaka” u špici tumači Aleksandar Gubaš.\nOrganizator: NVO “MillenniuM”, Kragujevac u saradnji sa SKC Kragujevac; Podrška: Ministarstvo kulture i informisanja Republike Srbije, Grad Kragujevac doprineo je u značajnoj meri realizaciji ovog projekta obezbeđivanjem dela sredstava za njegovo sufinansiranje; Ulaz je besplatan, uz obavezno pridržavanje aktuelnih mera zaštite protiv pandemije COVID 19 propisanih od strane nadležnih lokalnih tela (ograničeni broj posetilaca, upotreba zaštitne maske i dezinfekcionih barijera i sredstava, prostorna distanca).\nCategories:\tDruštvo, Kragujevac, Kultura, UDARNO-NASLOVNA SLAJDER, Vesti\t/ No Responses / by Milan октобар 22, 2020


Nikoljdan u Trebinju: I u teškim uslovima čuvamo tradiciju slave, pa čak i na simboličan način - Leutar.net\n19. decembra 2020. LEUTAR Vijesti, Hercegovina 0\nSezona slava je uveliko krenula, a Nikoljdan je slava koju obilježava veliki broj Trebinjaca. U novonastalim uslovima, kada nam se preporučuje da izbjegavamo slavska okupljanja, mnogi domaćini su odlučili da svog sveca obilježe u krugu porodice.\nMeđutim, Trebinjci i u uslovima korona virusa nalaze način da održe tradiciju zajedničkog obilježavanja krsne slave.\nTako je danas grupa Trebinjaca odlučila da iznenadi svog prijatelja, ne želeći da ove godine njihova slavska jabuka ne zauzme mjesto u kući domaćina i da bar na taj način zajedno sa njim obilježe njegovu krsnu slavu.\nDok god postoji prijateljstvo i zajedništvo, nijedna nevolja nije toliko velika.\nIzvor: Svetlana Grbić, HP, decembar 2020


Peta u nizu prezentacija investicionih potencijala Podgorice, koje organizuju gradski menadžer i Služba za međunarodnu saradnju u koordinaciji sa ambasadama stranih zemalja, održana je za veliku delegaciju biznismena i predstavnika Trgovinske komore kineskog grada Ningboa, koji ovih dana borave u posjeti Crnoj Gori. Organizovanju događaja ovog puta se pridružila i Privredna komora Crne Gore, čiji su brojni predstavnici prisustvovali prezentaciji.\nGradski menadžer Marjan Junčaj detaljno je izložio mogućnosti za ulaganje u oblastima energije i industrije, tehnologije, turizma i ugostiteljstva, saobraćaja, zdravstva, nekretnina, sporta, kulture i zabave, a rukovodilac Službe za međunarodnu saradnju Ljiljana Šćepanović izrazila je nadu da će privrednici iskoristiti ovaj događaj kako bi uspostavili kvalitetne poslovne kontakte koji će im omogućiti razvijanje konkretnog biznisa.\nPotpredsjednik Privredne komore Ivan Saveljić konstatovao je da su kroz inicijativu „17+1“ uspostavljene razgranate veze i sadržajni odnosi sa Kinom u mnogim oblastima i ocijenio da su energetika i turizam realan prostor za dalji razvoj saradnje.\n– Mogućnost za dalju saradnju vidimo u razvijanju potencijala Luke Bar, i u modrenizaciji željezničke pruge od Bara, preko Beograda, do Budimpešte, u cilju bolje regionalne povezanosti i bržeg ekonomskog rasta – rekao je Saveljić.\nŠef Odsjeka za zemlje centralne i istočne Evrope (CIE) u Trgovinskoj komori grada Ningboa Ju Haidong izrazio je zadovoljstvo što je po drugi put u Crnoj Gori. On je predstavio privredne potencijale Ningboa, grada na obali Istočnog kineskog mora, čija je luka sa protokom tereta od preko milijardu tona, desetu godinu zaredom prva u svijetu. Posebnu pažnju posvetio je organizaciji velikog Kina – CIE EXPO-a, zakazanog za jun sledeće godine.\n– U ime organizacionog odbora Kina – CIE EXPO-a, pozivam političke i poslovne krugove iz Crne Gore da učestvuju u nizu naših aktivnosti. Očekjujemo da posjetite Ningbo, investirate i napravite poslove, pa da zajednički iskoristimo razvojnu priliku koju donosi saradnja „17+1“ i stvorimo sjajnu budućnost – rekao je Ju Haidong.\nOn je na odvojenom sastanku koji je prethodio u gradskoj upravi uputio poseban poziv za gradonačelnika Podgorice da prisustvuje Forumu gradonačelnika koji će biti održan u okviru EXPO-a.\nPredsjednica Udruženja za promociju saradnje Kine i zemalja CIE grada Ningboa Dong Lijun takođe smatra da je turizam izuzetna prilika za saradnju.\n– Kina je prva u svijetu kada je riječ o odlaznom turizmu. Prošle godine je izvezla u svijet 140 miliona turista koji su potrošili 120 milijardi dolara. Pored tradicionalnih popularnih destinacija, kineski turisti otkrivaju sve više novih zemalja i mislim da bi Crna Gora sa tako sjajnim resursima trebalo da postane naredna popularna destinacija. Bilo da se radi o ekonomskoj, trgovinskoj ili kulturnoj oblasti, saradnja dvije strane je obećavajuća – ocijenila je Dong Lijun.\nEkonomsku i trgovinswki savjetnik u Kineskoj ambasadi Bao Šungćing ocijenio je da je ekonomska razmjena Kine i Crne Gore u usponu i da će definitivno pomoći da se otvore novi prostori za saradnju njihovih lokalnih vlasti.\nNakon završetka prezentacije održani su bilateralni sastanci između predstavnika pojedinih grana Privredne komore Crne Gore i Trgovinske komore Ningboa.


Tunis: Demonstracije protiv predsednika Sajeda – Krstarica\nTunis: Demonstracije protiv predsednika Sajeda\nTanjug 14. novembra 2021. 12:13\nTUNIS – Tuniska policija sukobila se danas sa demonstrantima u blizini zdanja suspendovanog parlamenta.\nDemonstranti su protestovali protiv preuzimanja političke vlasti od strane predsednika Kaisa Sajeda pre četiri meseca, ali stotine policajaca blokirale su deo grada u kojem su se okupljale hiljade demonstranata tražeći da Sajed obnovi parlament i normalnu demokratsku vladavinu, prenosi Rojters.\nSve glasnija opozicija u kombinaciji sa sve snažnijom krizom u javnim finansijama, može postaviti Sajeda pred novi test o tome kako će se novom vladom koju je on imenovao uhvatiti u koštac sa pretnjama njihovom političkom autoritetu.\n„Dole Kais Sajed“ i „Sloboda! Sloboda! Zaustavi policijsku državu!“ skandirali su demonstranti rušeći barijere koje na ulicama u pravcu zdanja parlamenta što je dovelo do sukoba.\n„Pod vlašću smo jednog čoveka od 25. jula… ostaćemo ovde dok ne otvore puteve i dok ne okončaju opsadu“, rekao je Džever Ben Mbarek, lider protesta.


Studenti iz regiona mogu da apliciraju za master stipendije u Luksemburgu | Media Start Info\nStudenti iz regiona mogu da apliciraju za master stipendije u Luksemburgu\n26. marta 2021. 26. marta 2021. autor Media Start Info\nKako piše portal Euractiv.rs, Ministarstvo spoljnih poslova Luksemburga saopštilo je da je svrha stipendije da omogući šest kvalifikovanih kandidata, koji su već započeli profesionalnu karijeru, da pohađaju master program evropskih pravnih studija u Luksemburgu.\nMELS Online je studijski program prilagođen da se uskladi sa postojećim profesionalnim odgovornostima studenata, a završetak programa može biti savršena odskočna daska za sledeći korak u profesionalnoj karijeri.\nProgram je dizajniran za postizanje dva glavna cilja – da pruži znanja o temeljnim pitanjima u osnovi procesa evropskih integracija i da ponudi postepenu i sve veću specijalizaciju u širokom polju evropskog prava, s ciljem omogućavanja studentima da se na praktičan način bave pravnim pitanjima.\nZa šest korisnika, stipendija pokriva punu školarinu, uključujući pristup svim onlajn sesijama i materijalima za učenje na daljinu.\nKorisnici stipendija takođe će dobiti pomoć za troškove putovanja tokom dve akademske godine za osam putovanja u Luksemburg u iznosu do 4.900 evra, kao i novac za dnevne troškove u Luksemburgu prilikom pohađanja kurseva, kada budu ukinuta ograničenja putovanja zbog korona virusa.\nTagovi Luksemburg, Region, stipendije, studenti\nPrethodna vestSrpski građanski zakonik bio je neprikosnoven, ali imao je i jednu veliku manu\nSledeća vestEP usvojio „Izveštaj o Srbiji“, odnosi sa Kosovom ključni za članstvo


Viktorija Plzen - protivnik Partizana u nokaut fazi Lige Evrope! - Sportske novosti\nNaslovna Najave i prognoze Viktorija Plzen – protivnik Partizana u nokaut fazi Lige Evrope!\nViktorija Plzen – protivnik Partizana u nokaut fazi Lige Evrope!\nDanas je održan žreb za 1/16 finala Lige Evrope, a šampiona Srbije, ekipa Partizana za protivnika je dobila trenutno proplasiranu ekipu Češke Republike, Viktoriju Plzen. U narednim redovima teksta saznajte više o istoriji i sadašenjem sastavu ovog tima.\nStadion: Doosan Arena (kapacitet: 12.500)\nISTORIJA: Viktorija Plzen je klub koji je svoju snagu počeo da pokazuje tek u 21.veku, kada je klub i počeo da osvaja trofeje u domaćim okvirima. Do sada su osvojili 4 titule prvaka Češke Republike (2010/11, 2012/13, 2014/15, 2015/16), jedan kup (2010. godine protiv Jabloneca 2:1 – što je i bio njihov prvi trofej u istoriji) i dva Superkupa Češke Republike.\nEVRO KUPOVI: Prvi put bili su učesnici grupne faze Lige šampiona u sezoni 2011/12 i u grupi sa Barselonom, Bate Borisovom i Milanom, ostvarili učinak od 1-2-3, remizirali su na domaćem terenu sa Bateom i Milanom, dok su protiv Belorusa slavili u gostima.\nU sezoni 2013/14 posle savšrenih kvalifikacija i 6 pobeda, dožveli su pet veznih poraza u grupi sa ekipama Bajern Minhen, Mančester Siti i CSKA Moskva, da bi u poslednjim kolu savladali Moskovljane.\nNajveći uspeh ostvarili su u sezoni 2011/12 kada su posle ispadanja iz Lige šampiona u okviru Lige Evrope, stigli do 1/8 finala. U 16/1 finala su izbacili italijanski Napoli, sa dve pobede 3:0 na gostovanju i 2:0 na domaćem terenu, da bi potom ispali od Fenerbakčea poraz na domaćem terenu 1:0 i remi u Istanbulu 1:1.\nSEZONE 2017/18 u EVROKUPOVIMA: Najpre su ispali u trećem kolu kvalifikacija za Ligu šampiona od FCSB (eks Steaua) u Rumuniji su remizirali 2:2, da bi potom na domaćem terenu bili poraženi 1:4. Morali su da odigraju 4.rundu kvalifikacija za Ligu Evrope gde su bili bolji od kiparkse AEK Larnake, pobeda na domaćem terenu 3:1 i remi na strani 0:0. U grupnoj fazi žreb ih je ponovo spojio sa ekipom FCSB, švajcarskim Luganom i izraelskom Hapol Beer Ševom, u grupi su ostvarili skor 4-0-2 uz gol razliku 13:7.\nPoraženi su ponovo od FCSB ovog puta na gostovanju 3:0, da bi se revanširali na svom terenu 2:0. Protiv Lugana su takođe bili polovični, poraz na gostovanju 3:2, pobeda na svom terenu 4:1. Protiv Hapoela su zabeležili obe pobede 3:1 na domaćem terenu i 0:2 na gostovanju.\nTRENER: Ekipu predvodi domaći stručnjak i trener koji je ovom klubu i doneo prve trofeje u istoriji, 54-godišnji Pavel Vrba. Ovaj stručnjak je u svojoj karijeri predvodio Plzen u periodu od 2008 do 2013 godine i ostvario neke istorijske rezultate, osvojio kup Češke (prvi trofej u istoriji kluba), a potom i dve titule 2011. i 2013. godine. Pet godina uzastopno proglašavan je za najboljeg trenera Češke Republike od 2010 do 2014-te godine. Posle odlaska iz kluba predvodio je reprezentaciju Češke Republike od 2014-te do 2016-te, potom jedan kratak period tim Anžija iz Mahčkale da bi se ponovo vratio u ,,svoju” Viktoriju Plezen na početku sezone 2017/18. Njegov tim igra u formaciji 4-2-3-1 , gde bekovi idu dosta visoko, dok igra tima u mnogome zavisi od spone Hrošovski- Kopič.\nTIM VIKTORIJE PLZEN U SEZONI 2017/18:\nGolmani: O kvalitetu golmana ovog tima dovoljno govori podatak da su do sada na 16 prvenstvenih mečeva primili svega 5 pogodaka. Ono što je interesantno jeste činjenica da je u prvenstvu standardan Kozačik, dok je sve mečeve u evrokupovima branio Hruška. Oba golmana su preko 190cm, Kozačik je sakupio 27 nastupa za nacionalni tim Slovačke, a branio je za dva najveća Češka kluba, Spartu i Slaviju.\nODBRANA: Na mestu levog bek u ekipi Plzena, standardan je Limbersky, igrač koji je do sada odigrao 17 mečeva, postigao 1 gol i zabeležio 3 asistencije. Za nacionalni tim Češke sakupio je 40 nastupa uz 1 gol. Sa 34 godine najiskusniji je igrač odbrane. Njegova zamena je 23 godišnji Haval.\nŠto se tiče desne strane odbrane tu je standardan Reznik, koji je jedan od igrača sa najviše minuta u timu, kako u prvenstvu tako i u Evropi. Sakupio je i 5 asistencija, što pokazuje i njegove ofanzivne sposobnosti.\nŠtoperski par je najčešće u sastavu Tomaš Hajek i Lukaš Hejda, iako je tu i iskusni Hubnik, pa u zavisnosti od protivnika trener rotira, najčešće Hajeka i Hubinka. Hajek je 186 cm visoki štoper i zajedno sa Hejdom od 191 cm predstavlja veliku prepreku za visoke lopte protivnika, za razliku od iskusnog Hubnika koji ima 29 nastupa za nacionalni tim i 3 sezone nastupa u Herti iz Berlina, ova dvojica igrača nisu igrali za reprezentaciju. Ono što se u nekim utakmicama u Evropi pokazalo kao njhov veliki problem jesu lopte u dubinu kada ostane veliki prostor iza njih, tj. kada njihov tim napada i nalaze se daleko od gola.\nSREDINA TERENA: Vezni red Plzena najčešće igra u formaciji sa 5 igrača, od kojih su dvojica centralnih veznih igrača i trojica ofanzivnih veznih fudbalera. Jedno od mesta centralnih veznih gotovo sigurno je rezervisano za Slovaka, Hrošovskog, igrač koji je visok svega 172 cm, prava je radilica u veznom redu i neko od koga kreće dosta akcija, prava je spona između odbrane i ofanzive tima, što pokazuje broj i isigurnost njegovih pasova prosečno uputi 57 dodavanja tokom meča sa sigurnošću od 85,6 % tačnih dodavanja, za nacionalni tim Slovačke odigrao je 18 mečeva. Drugo mesto obično pokriva Horava, obično je nešto ofanzivnije orjentisan od Hrošovskog, a u Ligi Evrope je postigao 2 gola i zabeležio 1 asistenciju, procenat njegovih prezicnih dodavanja je još bolji 88,6%. Za nacionalni tim Češke Republike je sakupio 10 nastupa uz 3 gola. Tu su još i Hrvat, Živulić koji poseduje izuzetan udarac desnom nogom i Čermak, koji je često znao sa klupe da unese živost u ovaj deo tima.\nHrošovsky (crevno-plavi dres) uvek uz najopasnije vezne igrače protivnika!\nOfanzivniji vezni igrači i ono što je najjači deo ovog tima, čini trojka od Kopič, Kolar i Petržela.\nJan Kopič je defitivno srce tima ako se pogleda ofanzivni deo, igrač koji sve vidi i ima savršen pas i tajming za njega. Često ume da bude i atraktivan, a podatak da je do sada u sezoni na 26 mečeva, postigao 8 golova i zabeležio 9 asistencija, dovoljno govori o njemu. U Ligi Evrope prosečno ima 2,5 šuta po utakmica i 2,2 pasa koji stvore šansu svojim saigračima. Standaradn je reprezentativac Češke za koju je sakupio 9 nastupa uz 3 gola.\nNišta manje važan igrač je i levokrilni napadač Daniel Kolar, često rotira mesta sa Kopičem i odlično funkcionišu i sarađuju. Ove sezone na 25 mečeva, 6 golova i 3 asistencije za ovog sjajnog igrača koji je sakupio 23 nastupa uz 2 gola za nacionalni tim Češke. On je i najčešće fauliran igrač svog tima.\nPoslednji u ovoj trojci igrača je iskusni 34-godišnji Milan Petržela, 19 puta reprezentativac Češke Republike. Uz Kopiča je igrač koji stvori najviše šansi svojim saigračima tokom utakmice, prosečno 1,8 šansi po meču. Ove sezone ima učinak od 24 utakmica, 3 gola i 4 asistencije.\nTu su još i levokrilni napadač Vaclav Pilar, nekada jako važan šraf u timu Plzena ali ne tako dobar posle povratka iz Volfsburga i Frajburga gde je proveo od 2013-2015 godine. Malo utakmica ostavilo je posledice na ovog inače jako dobrog krilnog igrača. Tu je i desnokrilni napadač Zeman koji ulazi sa klupe, ali je i tako zabeležio 2 asistencije, igrač je koji menja ritam meča.\nNAPAD: Plzen igra sa jednim klasičnim napadačem i za razliku od prvenstva gde je ove sezone neprikosnoven Krmenčik koji je do sada u svim takmičenjima ove sezone na 20 mečeva postigao 16 golova i zabeležio 7 asistencija, u Ligi Evrope, češće je igrao Slovak, Bakoš koji je postigao i 4 gola na 7 utakmica. Tu je i Rezniček koji ove sezone na 17 mečeva ima učinak od 2 gola i 1 asistencije.\nKrmenčik je odličan napadač sa odličnom kretnjom i tehnikom i odličnim udarcem sa obe noge. Napadač je koji se najbolje snalazi u 16m i koristi svoju snagu da sebi izgradi što bolju poziciju. Prosečno ima 2,8 šuta po meču.\nNAJVEĆE VRLINE: Veliko sampouzdanje koje je ovaj tim stekao dobrim rezultatima, ofanzivna igra oba spoljna igrača koja omogućava ostalima da imaju više slobode i prostora u ofanzivi. Sjajni individualni kvaliteit Kopiča i Kolara. Velika snaga u poslednjem delu terena Krmenčika koju on vešto koristi.\nNAJVEĆE MANE: Nešto sporija centralna dva defanzivca (bez obzira ko ih od trojice navedenih igrača igra) koja su najveće probleme imala sa dubinskim loptama iza njihovih leđa. Česta ubacivanja bekova otvaraju dosta prostora po bokovima. Nešto slabija skok igra centralna dva vezna fudbalera.\nPREDNOSTI PARTIZANA: Najveću prednost Partizan bi mogao da ostvari ubacivanjem igrača sa boka iza leđa odbrane Plzena (Tošić i Janković), naročito ukoliko Tavamba uspe da izvuče jednog od centralnih defanzivaca Plzena jako visoko. U defanzivi, uloga defanzivnog veznog igrača mora biti da u potpunosti onemogući slobodu u igri Kopiču, što Everton ukoliko ostane u Partizanu i može da uradi.\nFK Plzen tim\nPlzen Češka Republika\nprednost i mane Plzen\nTim Plzena analiza\nPrethodni tekstŠirer “opleo” po napadaču Mančester Junajteda\nSledeći tekstMože li gost da prekine neugodnu tradiciju!?\nLiga Evrope: Kratak osvrt ka predstojećim utakmicama – 18.3.2021.\nOvo su potencijalni protivnici Crvene Zvezde u LE!